cyanic-selkie/wikianc huggingface dataset:
ದಿ ಡಾ ವಿನ್ಸಿ ಕೋಡ್‌
ವಿವರಗಳು
ಆ ಕೀಲಿಕೈ ಮೂಲಕ ಡೆಪೊಸಿಟರಿ ಬ್ಯಾಂಕ್ ಆಫ್‌ ಜುರಿಚ್‌ ಪ್ಯಾರಿಸ್‌ ಶಾಖೆಯ ಸುರಕ್ಷಿತ ಠೇವಣಿ ಪೆಟ್ಟಿಗೆಯನ್ನು ತೆರೆಯುತ್ತದೆ. ಬ್ಯಾಂಕ್‌ನಲ್ಲಿ ಸೊಯೆಂಜರ್‌‌ನ ಖಾತೆ ಸಂಖ್ಯೆಯು 10-ಅಂಕಿಗಳ ನಂಬರ್‌ನಲ್ಲಿ ಮೊದಲ ಎಂಟು ಫಿಬೋನಾಸಿ ಸಂಖ್ಯೆಗಳನ್ನು ಪಟ್ಟಿಮಾಡಿತ್ತು: 1 1 2 3 5 8 13 21.
ಅವರು ಸುರಕ್ಷಿತ ಠೇವಣಿ ಪೆಟ್ಟಿಗೆಯಲ್ಲಿ ಕೀಸ್ಟೋನ್‌ ಪತ್ತೆಹಚ್ಚಿದರು.ವಾಸ್ತವವಾಗಿ ಇದು ದೊಡ್ಡ ಕ್ರಿಪ್ಟೆಕ್ಸ್‌, ಬಹುಶಃ ಸಂದೇಶಗಳನ್ನು ಸುರಕ್ಷಿತವಾಗಿ ರವಾನಿಸುವುದಕ್ಕೆ ಲಿಯೊನಾರ್ಡೊ ಡಾ ವಿನ್ಸಿ ಶೋಧಿಸಿದ ಸಿಲಿಂಡರಿನಾಕಾರದ ಸಾಧನ. ಅದನ್ನು ತೆರೆಯಲು, ಅದರಲ್ಲಿರುವ ತಿರುಗಿಸಬಹುದಾದ ಭಾಗಗಳ ಸಂಯೋಜನೆಯನ್ನು ಸರಿಯಾದ ಕ್ರಮದಲ್ಲಿ ಜೋಡಿಸಬೇಕಾಗಿತ್ತು. ಕ್ರಿಪ್ಟೆಕ್ಸ್‌ ಬಲವಂತವಾಗಿ ತೆರೆಯಲು ಪ್ರಯತ್ನಿಸಿದರೆ, ಅದಕ್ಕೆ ಜೋಡಿಸಿಕೊಂಡಿದ್ದ ವಿನಿಗರ್‌ನ ಸೀಸೆಯು ಒಡೆದು, ಪ್ಯಾಪಿರಸ್‌ನಲ್ಲಿ ಬರೆದ ಸಂದೇಶವು ಕರಗುವ ಸಾಧ್ಯತೆಯಿತ್ತು. ದೊಡ್ಡ ಕ್ರಿಪ್ಟೆಕ್ಸ್‌ ಅನ್ನು ಒಳಗೊಂಡಿರುವ ಬೀಟೆಮರ ಪೆಟ್ಟಿಗೆಯು ಲಿಯೊನಾರ್ಡೊನ ದಿನಚರಿಗಳ ರೀತಿಯಲ್ಲೇ ಹಿಮ್ಮುಖದ ಲಿಪಿಯಲ್ಲಿ ಬರೆದ ಕ್ರಿಪ್ಟೆಕ್ಸ್‌ನ ಸಂಯೋಜನೆಯ ಸುಳಿವನ್ನು ಒಳಗೊಂಡಿತ್ತು.
ಸೈಲಾಸ್‌‌ಗೆ ಬಂದೂಕಿನ ಬೆದರಿಕೆಯೊಂದಿಗೆ ಸೊಯೆಂಜರ್‌‌ ಬಹಿರಂಗಮಾಡಿದ ಮಾಹಿತಿಗಳು ವಾಸ್ತವವಾಗಿ ಚೆನ್ನಾಗಿ ಪೂರ್ವಾಭ್ಯಾಸ ಮಾಡಿದ್ದ ಸುಳ್ಳಾಗಿತ್ತು. ಕೀಸ್ಟೋನ್‌ನನ್ನು ಸೇಂಟ್‌-ಸಲ್ಪೈಸ್‌ ಚರ್ಚ್‌ನಲ್ಲಿ ಪುರಾತನ "ಗುಲಾಬಿ ರೇಖೆ"ಯಲ್ಲಿ (ಮೊದಲು ಪ್ರಧಾನ ರೇಖಾಂಶವು ಪ್ಯಾರಿಸ್‌ ಮೂಲಕ ಹಾದುಹೋಗುತ್ತಿತ್ತು, ನಂತರ ಅದನ್ನು ಗ್ರೀನ್‌ವಿಚ್‌ ಮೇಲೆ ಹಾದುಹೋಗುವಂತೆ ಮರುವಿನ್ಯಾಸಗೊಳಿಸಲಾಯಿತು)ನಿಖರವಾಗಿ ಉಪಸ್ಥಿತವಿರುವ ಅಬಲಿಸ್ಕ್‌(ನಿಲುಗಂಬ) ಕೆಳಗೆ ಹೂಳಲಾಗಿದೆಯೆಂದು ಸೊಯೆಂಜರ್ ಬಹಿರಂಗ ಮಾಡಿದ್ದ. ಅಬಲಿಸ್ಕ್‌ನ ಕೆಳಗಿರುವ ಸಂದೇಶವು ಕೇವಲ ಬುಕ್ ಆಫ್ ಜಾಬ್‌ನಲ್ಲಿರುವ (38:11a) ಸಾಲನ್ನು ಉಲ್ಲೇಖಿಸುತ್ತಿತ್ತು. ಆ ಸಾಲಿನ ಪ್ರಕಾರ: "ಇಲ್ಲಿಯವರೆಗೆ ನೀನು ಹೋಗಬೇಕು. ಮುಂದೆ ದಾರಿ ಇಲ್ಲ." (KJV) ಇದನ್ನು ಸೈಲಾಸ್‌ ಓದುತ್ತಿದಂತೆ, ತಾನು ಮೋಸಹೋಗಿದ್ದೇನೆಂದು ಅರಿವಾಯಿತು.
ಪೋಲಿಸರು ಬೆನ್ನತ್ತಿರುವ ಲ್ಯಾಂಗ್ಡನ್‌ ಮತ್ತು ನೆವಿ ಕೀಸ್ಟೋನ್‌ ಅನ್ನು ಸರ್‌ ಲೀಘ್‌ ಟೀಬಿಂಗ್‌ (ಪವಿತ್ರ ಪಾನೀಯ ಪಾತ್ರೆಯಲ್ಲಿ ಪರಿಣಿತ ಮತ್ತು ಲ್ಯಾಂಗ್ಡನ್‌ನ ಸ್ನೇಹಿತ) ಬಳಿಗೆ ಕೊಂಡೊಯ್ದರು. ಟೀಬಿಂಗ್‌ನ ಖಾಸಗಿ ವಿಮಾನದಲ್ಲಿ ಮೂವರು ದೇಶದಿಂದ ಪಲಾಯನ ಮಾಡಿದರು. ಅವರು ವಿಮಾನದಲ್ಲಿ ಕ್ರಿಪ್ಟೆಕ್ಸ್ ಅನ್ನು ತೆಗೆಯುವ ವಿಧಾನವನ್ನು ಕಂಡುಕೊಂಡರು. ಆದರೆ ದೊಡ್ಡ ಕ್ರಿಪ್ಟೆಕ್ಸ್‌ ವಾಸ್ತವವಾಗಿ ಎರಡನೇ ಚಿಕ್ಕ ಕ್ರಿಪ್ಟೆಕ್ಸ್‌ ಹೊಂದಿದ್ದು, ಅದರ ಸಂಯೋಜನೆಯನ್ನು ಬಹಿರಂಗಪಡಿಸುವ ಎರಡನೇ ಒಗಟನ್ನು ಒಳಗೊಂಡಿತ್ತು. ಈ ಒಗಟಿನಲ್ಲಿ "ಪೋಪ್ ಇರಿಸಿದ ಧರ್ಮಸೈನಿಕನ ಸಮಾಧಿ"ಯ ಮೇಲಿನ ಮಂಡಲವನ್ನು ಹುಡುಕುವಂತೆ ಹೇಳಿತ್ತು. ಅದು ಮಧ್ಯಕಾಲೀನ ಯುಗದ ಸೈನಿಕನನ್ನು ಕುರಿತದ್ದಾಗಿರದೇ, ವೆಸ್ಟ್‌ಮಿನಿಸ್ಟರ್ ಅಬೆಯಲ್ಲಿ ಹೂಳಲಾಗಿರುವ ಮತ್ತು ಅಲೆಕ್ಸಾಂಡರ್ ಪೋಪ್(A.ಪೋಪ್) ಪ್ರಶಂಸಾ ಬರಹವಿರುವ ಸರ್ ಐಸಾಕ್ ನ್ಯೂಟನ್ ಸಮಾಧಿಯ ಉಲ್ಲೇಖವಾಗಿತ್ತು.
ಜಾಕ್ವೆಸ್ ಸೊಯೆಂಜರ್‌ನ ಹತ್ಯೆಗೆ ಸೈಲಾಸ್‌ನನ್ನು ನಿಯೋಜಿಸಿದ ಟೀಚರ್ ಟೀಬಿಂಗ್‌ ಎನ್ನುವುದು ತಿಳಿದುಬಂತು. ಅವನು ಸಿಯನ್‌ನ ಪ್ರಿಯರಿಯ ನಾಯಕರ ಗುರುತುಗಳ ಬಗ್ಗೆ ಮಾಹಿತಿಯನ್ನು ಹೊಂದಿದ್ದು, ನಂತರ ಅವರ ಕಛೇರಿಗಳಲ್ಲಿ ಕದ್ದಾಲಿಕೆ ಮಾಡಿ ಸೈಲಾಸ್‌‌ನಿಂದ ಅವರ ಹತ್ಯೆಗಳನ್ನು ಮಾಡಿಸಿದ. ಈ ಕೆಲಸಗಳಲ್ಲಿ ರೆಮಿ ಅವನೊಂದಿಗೆ ಸಹಯೋಗ ಹೊಂದಿದ್ದ. ನಂತರ ಟೀಬಿಂಗ್‌ ಬಿಷಪ್‌ ಅರಿಂಗರೋಸರನ್ನು ಸಂಪರ್ಕಿಸಿ, ಅವನ ಗುರುತನ್ನು ಮುಚ್ಚಿಟ್ಟು, ಪಾನೀಯ ಪಾತ್ರೆಯನ್ನು ಹುಡುಕುವ ಯೋಜನೆಗೆ ಧನಸಹಾಯ ಪಡೆಯುವ ಕುಯುಕ್ತಿ ರೂಪಿಸಿದ. ಅವನು ಅರಿಂಗರೋಸಗೆ ಪಾನೀಯ ಪಾತ್ರೆಯನ್ನು ಹಸ್ತಾಂತರಿಸುವ ಉದ್ದೇಶವನ್ನು ಹೊಂದಿರಲಿಲ್ಲ. ಆದರೆ ಇದನ್ನು ಹುಡುಕಲು ಒಪಸ್‌ ಡಾಯಿನ ಸಂಕಲ್ಪದ ಪ್ರಯೋಜನವನ್ನು ಪಡೆಯುವುದಾಗಿತ್ತು. ಪಾನೀಯ ಪಾತ್ರೆಯ ರಹಸ್ಯವನ್ನು ಗೊತ್ತಾದ ಸಮಯದಲ್ಲಿ ಬಹಿರಂಗಪಡಿಸುವ ಪ್ರತಿಜ್ಞೆಯನ್ನು ಸಿಯಾನ್‍‌ನ ಪ್ರಿಯರಿ ಮುರಿದಿದೆಯೆಂದು ಟೀಬಿಂಗ್ ನಂಬಿದ್ದ. ಟೀಬಿಂಗ್‌ ಪಾನೀಯ ಪಾತ್ರೆಯ ದಾಖಲೆಗಳನ್ನು ಕದ್ದು, ತಾನೇ ಅದನ್ನು ವಿಶ್ವಕ್ಕೆ ಬಹಿರಂಗ ಪಡಿಸಲು ಯೋಚಿಸಿದನು. ಅವನು ಸೈಲಾಸ್‌ಗೆ ಲ್ಯಾಂಗ್ಡನ್‌ ಮತ್ತು ಸೋಫಿ ನೆವಿ ತನ್ನ ಬಂಗಲೆಯಲ್ಲಿರುವ ಬಗ್ಗೆ ಮಾಹಿತಿಯನ್ನು ನೀಡಿದನು. ಟೀಬಿಂಗ್‌ ಸ್ವಯಂ ಅವರಿಂದ ಕೀಸ್ಟೋನ್‌ ಅನ್ನು ವಶಪಡಿಸಿಕೊಳ್ಳಲಿಲ್ಲ, ಏಕೆಂದರೆ ತನ್ನ ಗುರುತನ್ನು ಬಹಿರಂಗಪಡಿಸಲು ಅವನಿಗೆ ಇಷ್ಟವಿರಲಿಲ್ಲ. ಅವನು ಸೈಲಾಸ್‌ಗೆ ತನ್ನ ಮನೆಯಲ್ಲಿರುವ ಕೀಸ್ಟೋನ್‌ ಅನ್ನು ವಶಪಡಿಸಿಕೊಳ್ಳಲು ಕರೆಕಳುಹಿಸಿದ. ಸಂಕೇತಾಕ್ಷರ ಬಿಡಿಸುವುದಕ್ಕಾಗಿ ಲ್ಯಾಂಗ್ಡನ್‌ ಮತ್ತು ಸೋಫಿಳಿಂದ ಹೆಚ್ಚಿನ ಸಹಾಯವನ್ನು ಪಡೆಯುವುದಕ್ಕಾಗಿ ಸೈಲಾಸ್‌ಗೆ ಈ ಕೆಲಸ ಮಾಡದಂತೆ ಅವನೇ ಸ್ವತಃ ಅಡ್ಡಗಟ್ಟಿದ. ತರುವಾಯ, ಲ್ಯಾಂಗ್ಡನ್ ಬ್ಯಾಂಕ್‌ನಿಂದ ತಪ್ಪಿಸಿಕೊಳ್ಳುವಾಗ ಕದ್ದಿದ್ದ ಟ್ರಕ್‌ನಲ್ಲಿದ್ದ ಶೋಧಕ ಉಪಕರಣದ ಬೆನ್ನುಹತ್ತಿದ ಪೊಲೀಸರು ಮನೆಯ ಮೇಲೆ ದಾಳಿ ಮಾಡುತ್ತಾರೆ. ನೆವಿ ಮತ್ತು ಲ್ಯಾಂಗ್ಡನ್‌ಗೆ ಟೀಬಿಂಗ್‌ ಲಂಡನ್‌ನಲ್ಲಿರುವ ಟೆಂಪಲ್‌ ಚರ್ಚ್‌ ಕಡೆಗೆ ಕರೆದುಕೊಂಡು ಹೋದ.ಅದೊಂದು ಕೊನೆ ತುದಿಯೆಂದು ಅವನಿಗೆ ಪೂರ್ಣ ಅರಿವಿದ್ದು, ರೆಮಿ ಜತೆ ಒತ್ತೆಯಾಳು ನಾಟಕವಾಡಿ, ಲ್ಯಾಂಗ್‌ಡನ್ ಮತ್ತು ನೆವಿಗೆ ತನ್ನ ನಿಜ ಸಂಚನ್ನು ಬಯಲುಮಾಡದೇ ಕೀಸ್ಟೋನ್ ಸ್ವಾಧೀನಕ್ಕೆ ತೆಗೆದುಕೊಳ್ಳುವುದು ಅವನ ಯೋಜನೆಯಾಗಿತ್ತು.
ಟೀಬಿಂಗ್‌ ತಾನು ಮಾಡಿದ ಎಲ್ಲಾ ಕೆಲಸಗಳಿಗಿದ್ದ ಸಾಕ್ಷ್ಯಗಳನ್ನು ಅಳಿಸುವುದಕ್ಕಾಗಿ, ರೆಮಿಗೆ ಕಡಲೆಕಾಯಿಗಳು ಪ್ರಾಣಾಂತಿಕ ಅಲರ್ಜಿ ಎಂದು ತಿಳಿದು, ಅವನಿಗೆ ಕಡಲೆಕಾಯಿ ಹುಡಿ ಮಿಶ್ರಿತ ಕೊನ್ಯಾಕ್‌(ಬ್ರಾಂದಿ)ಯನ್ನು ನೀಡಿದ. ಹಾಗಾಗಿ, ರೆಮಿ ಅತಿ ಸಂವೇದನಾಶೀಲ ಆಘಾತದಿಂದ ಮರಣಹೊಂದಿದ. ಟೀಬಿಂಗ್‌ ಲಂಡನ್‌ನಲ್ಲಿರುವ ಒಪಸ್‌ ಡಾಯಿಯ ಕೇಂದ್ರ ಕಛೇರಿಯಲ್ಲಿ ಸೈಲಾಸ್‌ ಅಡಗಿದ್ದಾನೆಂದು ಕೂಡ ಪೋಲಿಸರಿಗೆ ಅಜ್ಞಾತ ಮಾಹಿತಿ ನೀಡುತ್ತಾನೆ.
ವೆಸ್ಟ್‌ಮಿನಿಸ್ಟರ್‌ ಅಬೆನಲ್ಲಿ ಟೀಬಿಂಗ್‌ನೊಂದಿಗೆ ಮುಖಾಮುಖಿಯಲ್ಲಿ, ಅವನ ಮುಂದೆ ಲ್ಯಾಂಗ್ಡನ್‌ ಎರಡನೇ ಕ್ರಿಪ್ಟೆಕ್ಸ್‌‌ನ್ನು ನಾಶ ಮಾಡುವ ಮುನ್ನ ರಹಸ್ಯವಾಗಿ ತೆರೆದು,ಅದರಲ್ಲಿದ್ದ ವಸ್ತುಗಳನ್ನು ತೆಗೆದಿರುತ್ತಾನೆ. ಪೋಲಿಸರು ಟೀಬಿಂಗ್‌ನನ್ನು ಬಂಧಿಸಿ, ಎಳೆದೊಯ್ಯುವಾಗ,ಟೀಬಿಂಗ್‌ ಎರಡನೇ ಕ್ರಿಪ್ಟೆಕ್ಸ್‌ನಲ್ಲಿದ್ದ ವಸ್ತುಗಳು ಮತ್ತು ಪಾನೀಯ ಪಾತ್ರೆಯ ರಹಸ್ಯ ಸ್ಥಾನವನ್ನು ಹೇಳುವಂತೆ ಲ್ಯಾಂಗ್ಡನ್‌ನಲ್ಲಿ ಬೇಡಿಕೊಂಡಾಗ, ಅದು ಫಲಪ್ರದವಾಗಲಿಲ್ಲ.
ಬಿಷಪ್‌ ಅರಿಂಗರೋಸ ಬೆಜು ಫ್ಯಾಚೆ ಅವರನ್ನು ಖಾಸಗಿ ಭೇಟಿ ಮಾಡಿ ತಪ್ಪೊಪ್ಪಿಕೊಂಡ ನಂತರ ಬೆಜು ಫ್ಯಾಚೆ ನೆವಿ ಮತ್ತು ಲ್ಯಾಂಗ್ಡನ್‌ ಅಮಾಯಕರು ಎನ್ನುವುದನ್ನು ಮನಗಂಡನು. ನಂತರ ಫ್ಯಾಚೆ ನೆವಿ ಮತ್ತು ಲ್ಯಾಂಗ್ಡನ್‌ರ ಬಂಧನ ವಾರೆಂಟನ್ನು ರದ್ದುಮಾಡಿದ.
ಒಪಸ್‌ ಡಾಯಿನ ಕೇಂದ್ರ ಕಛೇರಿಯ ಹೊರಗೆ ಪೊಲೀಸರಿಂದ ತಪ್ಪಿಸಿಕೊಂಡು ಓಡುವಾಗ ಸೈಲಾಸ್ ಆಕಸ್ಮಿಕವಾಗಿ ಅರಿಂಗಕೋಸಾ ಮೇಲೆ ಗುಂಡು ಹಾರಿಸುತ್ತಾನೆ. ಅರಿಂಗರೋಸಾ ತಾನು ಮಾಡಿದ ದೊಡ್ಡ ತಪ್ಪನ್ನು ಅರಿತು ಹತ್ಯೆಯಾದ ಸಿಯಾನ್ ಪ್ರಿಯರಿಯ ನಾಯಕರ ಕುಟುಂಬಕ್ಕೆ ತನ್ನ ಬ್ರೀಫ್‌ಕೇಸ್‌ನಲ್ಲಿದ್ದ ಬೇರರ್‌ ಬಾಂಡ್‌ಗಳನ್ನು ನೀಡಲು ಬೆಜು ಫ್ಯಾಚೆಗೆ ತಿಳಿಸಿದನು. ಅದಾದ ಮೇಲೆ ಸೈಲಾಸ್‌ ತನಗಾದ ಮಾರಕ ಗಾಯಗಳಿಂದಾಗಿ ಸಾಯುತ್ತಾನೆ.
ನಿಜವಾಗಲೂ ಎರಡನೇ ಕೀಸ್ಟೋನ್‌ನಲ್ಲಿರುವ ಅಂತಿಮ ಸಂದೇಶವು ರೋಸಲಿನ್‌ ಕ್ರೈಸ್ತಮಂದಿರ‌ವನ್ನು ಸೂಚಿಸದಿದ್ದರೂ ಸಹ, ನೆಲದ ಮೇಲೆ ಸ್ಟಾರ್‌ ಆಫ್‌ ಡೇವಿಡ್‌ನ ಕೆಳಗೆ ಪಾನೀಯ ಪಾತ್ರೆಯನ್ನು ಒಂದೊಮ್ಮೆ ಹೂಳಲಾಗಿತ್ತು. (ಎರಡು ಪರಸ್ಪರ ಬಂಧಿತವಾದ ತ್ರಿಭುಜಗಳು "ಬ್ಲೇಡ್" ಮತ್ತು "ಮದ್ಯಪಾತ್ರೆ"ಗಳು. ಅಂದರೆ ಅವುಗಳು ಪುರುಷ ಮತ್ತು ಮಹಿಳೆಯ ಸಂಕೇತಗಳಾಗಿವೆ).
ರೋಸಲಿನ್‌ ಕ್ರೈಸ್ತಮಂದಿರದ ಶಿಕ್ಷಕ ಬಹು ಹಿಂದೆ ಕಳೆದುಹೊಗಿದ್ದ ಸೋಫಿಯ ಸೋದರನಾಗಿದ್ದ. ಸೋಫಿ ಮಗುವಾಗಿದ್ದಾಗ ಅವಳ ಸೋದರ ತಂದೆತಾಯಿಯರು ಮತ್ತು ಅಜ್ಜಿಯೊಂದಿಗೆ ಕಾರು ಅಪಘಾತದಲ್ಲಿ ಸತ್ತಿದ್ದನೆಂದು ಹೇಳಲಾಗಿತ್ತು.
ರೋಸೆಲಿನ್ ಕ್ರೈಸ್ತಮಂದಿರದ ಪೋಷಕಿ ಮೇರಿ ಚಾವೆಲ್ ಬಹು ಹಿಂದೆ ಅಸುನೀಗಿದ್ದ ಸೋಫಿಯ ಅಜ್ಜಿಯಾಗಿದ್ದು, ಜಾಕ್ವೆಸ್ ಸೊಯೆಂಜರ್‌ ಪತ್ನಿಯಾಗಿದ್ದಳು. ಅವಳು ಜಾಕ್ವೆಸ್ ಸೊಯೆಂಜರ್‌ನೊಂದಿಗೆ ಲೈಂಗಿಕ ಕ್ರಿಯಾವಿಧಿಯಲ್ಲಿ ಭಾಗವಹಿಸುತ್ತಿದ್ದಳು. ಸೋಫಿ ಏಸು ಕ್ರಿಸ್ತ ಮತ್ತು ಮೇರಿ ಮಗ್ಡಾಲೇನ್‌ನ ವಂಶಸ್ಥಳಾಗಿದ್ದಳೆಂಬುದು ಬಯಲಾಗುತ್ತದೆ. ಅವಳ ಜೀವಕ್ಕೆ ಸಂಭವನೀಯ ಅಪಾಯಗಳಿಂದ ರಕ್ಷಿಸಲು ಸೈಯನ್‌ನ ಪ್ರಿಯರಿ ಅವಳ ಗುರುತನ್ನು ಅಡಗಿಸಿಟ್ಟಿತ್ತು.
ಸೈಯನ್‌ನ ಪ್ರಿಯರಿಯ ಎಲ್ಲಾ ನಾಲ್ಕು ನಾಯಕರನ್ನು ಹತ್ಯೆಮಾಡಲಾಗಿದ್ದರೂ ಕೂಡ, ಈ ರಹಸ್ಯ ಬಯಲಾಗಲಿಲ್ಲ, ಸಂಸ್ಥೆ ಮತ್ತು ರಹಸ್ಯವನ್ನು ಜೀವಂತವಾಗಿಡಲು ತುರ್ತು ಯೋಜನೆಯೊಂದಿತ್ತು.(ಎಂದಿಗೂ ಬಯಲಾಗಲಿಲ್ಲ)
ಕೊನೆಯ ಸಂದೇಶದ ನಿಜವಾದ ಅರ್ಥವು ಲೂವರ್ನ ತಲೆಕೆಳಗೆ ಮಾಡಿದ  ಗಾಜಿನ ಪಿರಮಿಡ್‌ನ ಕೆಳಗೆ ನೇರವಾಗಿ(ಅಂದರೆ, ಮಹಿಳೆಯ ಸಂಕೇತ ಸೂಚಿಸುವ "ಮದ್ಯಪಾತ್ರೆ," ಬೆಜು ಫ್ಯಾಚೆನಿಂದ ತಪ್ಪಿಸಿಕೊಳ್ಳುವಾಗ ಲ್ಯಾಂಗ್ಡನ್‌ ಮತ್ತು ಸೋಫಿ ಇದಕ್ಕೆ ಕಾಕತಾಳೀಯವಾಗಿ ಬಹುತೇಕ ಮುಖಾಮುಖಿಯಾಗಿದ್ದರು) ಚಿಕ್ಕ ಪಿರಮಿಡ್‌ನಲ್ಲಿ ಹೂಳಲಾದ ಪಾನೀಯ ಪಾತ್ರೆ ಆಗಿತ್ತು. (ಅಂದರೆ ಪುರುಷ ಸಂಕೇತವನ್ನು ಸೂಚಿಸುವ "ಬ್ಲೇಡ್" ). ಇದನ್ನು "ರೋಸಲಿನ್‌"ನ ರೀತಿಯಲ್ಲಿ "ಬೀಟೆ ಮರದ ಪಟ್ಟಿಯ" ಕೆಳಗಡೆ ಇರಿಸಲಾಗಿತ್ತು ಪುಸ್ತಕದ ಕೊನೆಯ ಪುಟಗಳಲ್ಲಿ ಲ್ಯಾಂಗ್ಡನ್‌ ಈ ಒಗಟಿನ ಕೊನೆಯ ಚೂರಿನ ರಹಸ್ಯವನ್ನು ಬಿಡಿಸುವನು, ಆದರೆ ಇದರ ಬಗ್ಗೆ ಯಾರಿಗೂ ಹೇಳಿದಂತೆ ಕಾಣಿಸುವುದಿಲ್ಲ. ಹೆಚ್ಚಿನ ಚರ್ಚೆಗಾಗಿ ಲಾ ಪಿರಾಮಿಡ್‌ ಇನ್ವರ್ಸಿ ನೋಡಿ.
ಪಾತ್ರಗಳು
ಈ ಕೆಳಗಿನವುಗಳು ಕಾದಂಬರಿಯಲ್ಲಿ ಬರುವ ಮುಖ್ಯ ಪಾತ್ರಗಳಾಗಿವೆ. ಕೆಲವು ಹೆಸರುಗಳಲ್ಲಿ ಪದ ಪ್ರಯೋಗ, ಅಕ್ಷರಪಲ್ಲಟಗಳು ಅಥವಾ ಅಡಗಿದ ಸುಳಿವುಗಳನ್ನು ಇರಿಸಲಾಗಿದೆ:
ಪವಿತ್ರ ಪಾನೀಯ ಪಾತ್ರೆ ರಹಸ್ಯ
thumb|350px|ಲಿಯೊನಾರ್ಡೊ ಡಾ ವಿನ್ಸಿಯ ದಿ ಲಾಸ್ಟ್‌ ಸಪ್ಪರ್‌ನ ವಿವರ ಕಾದಂಬರಿಯಲ್ಲಿ, ಲಿಯೊನಾರ್ಡೊ ಡಾ ವಿನ್ಸಿನ "ದಿ ಲಾಸ್ಟ್‌ ಸಪ್ಪರ್‌" ಕಲಾಕೃತಿಯಲ್ಲಿ ಏಸು ಕ್ರಿಸ್ತನ ಬಲಗೈಯಲ್ಲಿರುವ ವ್ಯಕ್ತಿಯ ಚಿತ್ರ ದೇವದೂತ ಜಾನ್‌ ಅಲ್ಲ, ಅದು ನಿಜವಾಗಲೂ ಮೇರಿ ಮಗ್ಡಾಲೇನ್‌ ಎಂದು ಲೀಘ್‌ ಟೀಬಿಂಗ್‌ ಸೋಫಿ ನೆವಿಗೆ ವಿವರಿಸುತ್ತಾನೆ. ಕಾದಂಬರಿಯಲ್ಲಿ, ಮಗ್ಡಾಲೇನ್‌ ಏಸು ಕ್ರಿಸ್ತನ ಹೆಂಡತಿಯಾಗಿದ್ದು, ಏಸುಕ್ರಿಸ್ತನನ್ನು ಶಿಲುಬೆಗೇರಿಸುವ ಸಮಯದಲ್ಲಿ ಮಗ್ಡಾಲೇನ್‌ ಅವನ ಮಗುವಿಗೆ ಗರ್ಭಿಣಿಯಾಗಿದ್ದಳು. ಲಿಯೊನಾರ್ಡೊನ ಕಲಾಕೃತಿಯಲ್ಲಿ ಮಧ್ಯಪಾತ್ರೆ ಅನುಪಸ್ಥಿತಿಯಿಂದ ಮೇರಿ ಮಗ್ಡಾಲೇನ್‌ಳೇ ನಿಜವಾದ ಪವಿತ್ರ ಪಾನೀಯ ಪಾತ್ರೆ ಮತ್ತು ಅವಳು ಏಸು ಕ್ರಿಸ್ತನ ರಕ್ತವನ್ನು ಮಗುವಿನ ಸ್ವರೂಪದಲ್ಲಿ ಹಂಚಿಕೊಂಡಿದ್ದಾಳೆನ್ನುವ ವಿಷಯ ಲಿಯೊನಾರ್ಡೊಗೆ ತಿಳಿದಿತ್ತೆನ್ನುವುದನ್ನು ಸೂಚಿಸುತ್ತದೆಂದು ಲೇಘ್ ಟೀಬಿಂಗ್ ಹೇಳುತ್ತಾನೆ. ಲೀಘ್‌ ಟೀಬಿಂಗ್‌ ತನ್ನ ಕಲ್ಪನೆಗೆ ಬೆಂಬಲವಾಗಿ "V" ಅಕ್ಷರದ ಆಕಾರವನ್ನು ವಿವರಿಸುತ್ತಾನೆ. ಚಿತ್ರದಲ್ಲಿ ಏಸು ಕ್ರಿಸ್ತ ಮತ್ತು ಮೇರಿಯ ದೇಹದ ಭಂಗಿಗಳಿಂದ "V" ಅಕ್ಷರವು ರಚನೆಯಾಗಿರುವುದನ್ನು ವಿವರಿಸುತ್ತಾ, "V" ಅಕ್ಷರವು ಪವಿತ್ರ ಸ್ತ್ರೀಯ ಸಂಕೇತವೆಂದು ಹೇಳುತ್ತಾನೆ. ಕಲಾಕೃತಿಯಲ್ಲಿ ದೇವದೂತ ಜಾನ್ ಅನುಪಸ್ಥಿತಿಯನ್ನು ವಿವರಿಸುತ್ತಾ,ಮೇರಿ ಮ್ಯಾಗ್ಡಲೀನ್ ಸಂಕೇತವಾಗಿರುವ "ಏಸುಕ್ರಿಸ್ತ ಪ್ರೀತಿಸುವ ದೇವದೂತ"ನೆಂದು ಜಾನ್‌ಗೆ ಕೂಡ ಉಲ್ಲೇಖಿಸಲಾಗುತ್ತದೆಂದು ತಿಳಿಸುವ ಮ‌ೂಲಕ ವಿವರಿಸಲಾಗುತ್ತದೆ. ಅವರ ವಸ್ತ್ರಗಳ ವರ್ಣ ವಿನ್ಯಾಸವು ತಲೆಕೆಳಗಾಗಿರುವುದನ್ನು ಪುಸ್ತಕದಲ್ಲಿ ಸೂಚಿಸಲಾಗಿದೆ: ಏಸು ಕ್ರಿಸ್ತ ಕೆಂಪು ಕುಪ್ಪಸ ಮತ್ತು ಕಡು ನೀಲಿ ಮೇಲಂಗಿಯನ್ನು ಧರಿಸಿದ್ದನು; ಜಾನ್‌/ಮೇರಿ ಕಡುನೀಲಿ ಕುಪ್ಪಸ ಮತ್ತು ಕೆಂಪು ಮೇಲಂಗಿಯನ್ನು ಧರಿಸಿದ್ದರು. ಇದು ವಿವಾಹದ ಎರಡು ಬೆಸೆದ ಅರ್ಧಗಳನ್ನು ಬಹುಶಃ ಸಂಕೇತಿಸುತ್ತದೆ.
ಕಾದಂಬರಿಯ ಪ್ರಕಾರ, ಪವಿತ್ರ ಪಾನೀಯ ಪಾತ್ರೆಯ ರಹಸ್ಯಗಳನ್ನು ಸೈಯನ್‌ನ ಪ್ರಿಯರಿ ಈ ಕೆಳಗಿನಂತೆ ರಕ್ಷಿಸಿದರು:
ಕಾದಂಬರಿಯ ಪ್ರಕಾರ,ಪಾನೀಯ ಪಾತ್ರೆಯ ರಹಸ್ಯವು ಲಿಯೊನಾರ್ಡೊ ಡಾ ವಿನ್ಸಿಯ ಕಲಾಕೃತಿಗಳಿಗೆ ಕೆಳಗಿನಂತೆ ಸಂಬಂಧಿಸಿದೆ:
ಏಸುಕ್ರಿಸ್ತ ತಂದೆಯಾಗಿರುವ ಸಾಧ್ಯತೆಯ ಬಗ್ಗೆ ಹಲವು ಲೇಖಕರು ಕೂಡ ಊಹಾಪೋಹ ಮಾಡಿದ್ದಾರೆ. ಏಸುಕ್ರಿಸ್ತ ಶಿಲುಬೆಗೇರಿಸುವ ಮೊದಲು ಜನಿಸಿದ ಮಗಳು ತಮರ್, ಮತ್ತು ಪುನರುತ್ಥಾನದ ನಂತರ ಜನಿಸಿದ ಜೀಸಸ್ (ನ್ಯೂಟೆಸ್ಟಮೆಂಟ್‌ನ ಜೀಸಸ್ ಜಸ್ಟಸ್‌) ಮತ್ತು ಜೋಸೆಫ್ಸ್‌ ಹೆಸರಿನ ಇಬ್ಬರು ಗಂಡು ಮಕ್ಕಳು ಸೇರಿ, ಒಟ್ಟು ಕನಿಷ್ಠ ಮೂರು ಮಕ್ಕಳಿದ್ದರು ಎಂದು ಹೇಳಲಾಗಿದೆ. ಈ ಎಲ್ಲಾ ಹೆಸರುಗಳು ಕೂಟದ ಲೇಖಕರ ಸಮಾನ ಸಂಸ್ಕೃತಿಯ ಭಾಗವಾಗಿದ್ದರೂ ಸಹ, ಎರಡು ದಶಕಗಳ ಹಿಂದೆ ಬರೆಯಲಾದ ದಿ ಹೋಲಿ ಬ್ಲಡ್‌ ಆಂಡ್‌ ದಿ ಹೋಲಿ ಗ್ರೈಲ್‌ ನಲ್ಲಿ ಈ ಹೆಸರುಗಳನ್ನು ಪ್ರಸ್ತಾಪಿಸಲಾಗಿಲ್ಲ. ದಿ ಡಾ ವಿನ್ಸಿ ಕೋಡ್‌ ನಿಗಢೂತೆಯ ಹೃದಯಭಾಗದಲ್ಲಿರುವ ರಾಜಮನೆತನದ ಸಂತತಿ ಜೋಸೆಫ್ಸ್‌ ಕುಟುಂಬದ ಸುತ್ತ ಕೇಂದ್ರೀಕೃತವಾಗಿದೆ. ಜೋಸೆಫ್ಸ್‌ ಮೊದಲ "ಬೆಸ್ತರ ದೊರೆ"ಯಾದ ಅಮಿನಾದಾಬ್‌ ಡೆಲ್‌ ಗ್ರಾಲ್‌ ಅಜ್ಜನಾಗಿರಬಹುದೆಂದು ಊಹಿಸಲಾಗಿದೆ. ಆದಾಗ್ಯೂ ಪುರುಷರು ತಮ್ಮ 40ರ ವಯಸ್ಸಿನಲ್ಲೂ ಮಕ್ಕಳಿಗೆ ನಿಯಮಿತವಾಗಿ ಜನ್ಮ ನೀಡುವುದರೊಂದಿಗೆ, ಪಾನೀಯ ಪಾತ್ರೆಯಲ್ಲಿ ಉಲ್ಲೇಖಿಸಿರುವ ವಂಶಾನ್ವೇಷಣೆಶಾಸ್ತ್ರಗಳು ಕೆಲವೇ ಮನೆತನಗಳನ್ನು ದಾಖಲಿಸಿದಂತೆ ಕಂಡುಬಂದಿದೆ.
ಸ್ವಾಗತ
2004ರಲ್ಲಿ ಬ್ರೌನ್‌ನ ಕಾದಂಬರಿಯು ಭಾರಿ ಯಶಸ್ಸನ್ನು ಗಳಿಸಿತು ಮತ್ತು ಇದಕ್ಕಿಂತ ಹೆಚ್ಚು ಮಾರಾಟವಾದ ಪುಸ್ತಕವೆಂದರೆ ಜೆ. ಕೆ. ರೋಲಿಂಗ್‌ರ ಹ್ಯಾರ್ರಿ ಪಾಟರ್‌ ಆಂಡ್‌ ದಿ ಆರ್ಡರ್‌ ಆಫ್‌ ದಿ ಫೀನಿಕ್ಸ್‌. ಬ್ರೌನ್‌ರ ಈ ಕಾದಂಬರಿಯು ವಯಸ್ಕರ ಕಾಲ್ಪನಿಕ ಕಥೆಯ ವರ್ಗದಲ್ಲಿ ಬುಕ್‌ ಸೆನ್ಸ್‌ನ 2004ರ ವರ್ಷದ ಪುಸ್ತಕ ಪ್ರಶಸ್ತಿ ಗೆದ್ದುಕೊಂಡಿತು. ಪುಸ್ತಕವು ಅನೇಕ ಕಾರ್ಯಚಟುವಟಿಕೆಗಳಿಗೆ ಪ್ರೇರಣೆಯಾಯಿತು ಮತ್ತು ದಿ ನ್ಯೂಯಾರ್ಕ್‌ ಟೈಮ್ಸ್‌, ಪೀಪಲ್‌ , ಮತ್ತು ದಿ ವಾಷಿಂಗ್ಟನ್‌ ಪೋಸ್ಟ್‌ ಪತ್ರಿಕೆಗಳಲ್ಲಿ ಇದರ ಬಗ್ಗೆ ಸಕಾರತ್ಮಕ ವಿಮರ್ಶೆಗಳನ್ನು ಬರೆಯಲಾಯಿತು. ಇದರ ಜತೆಗೆ, ದಿ ಡಾ ವಿನ್ಸಿ ಕೋಡ್‌ ಯು ರೇಮಂಡ್‌ ಕೌರಿರ ದಿ ಲಾಸ್ಟ್‌ ಟೆಂಪ್ಲರ್‌ ಮತ್ತು ಸ್ಟೀವ್‌ ಬೆರ್ರಿರ ದಿ ಟೆಂಪ್ಲರ್‌ ಲೆಗಸಿ ಸೇರಿದಂತೆ ಅದೇ ರೀತಿಯ ಹಲವಾರು ಕಾದಂಬರಿಗಳಿಗೆ ಸ್ಪೂರ್ತಿಯಾಗಿದೆ. 2008ರಲ್ಲಿ 15,000ಕ್ಕಿಂತ ಹೆಚ್ಚು ಆಸ್ಟ್ರೇಲಿಯಾದ ಓದುಗರೊಂದಿಗೆ ನಡೆಸಿದ ಸಮೀಕ್ಷೆಯಲ್ಲಿ, ಹಿಂದೆಂದೂ ಬರೆದಿರದ ಅತ್ಯುತ್ತಮ 101 ಪುಸ್ತಕಗಳ ಪಟ್ಟಿಯಲ್ಲಿ ಈ ಪುಸ್ತಕವು ನಾಲ್ಕನೇ ಸ್ಥಾನವನ್ನು ಪಡೆಯಿತು.
ಪುಸ್ತಕವನ್ನು ವಿಮರ್ಶಕರು ಮುಕ್ತ ಹೃದಯದಿಂದ ಸ್ವಾಗತಿಸಲಿಲ್ಲ, ಆದಾಗ್ಯೂ, ತನ್ನ ಸಾಹಿತ್ಯಕ ಮೌಲ್ಯ ಮತ್ತು ತನ್ನ ಇತಿಹಾಸದ ವರ್ಣನೆಯ ರೀತಿಗೆ ಸಂಬಂಧಿಸಿದಂತೆ, ಇದು ಹಲವಾರು ಋಣಾತ್ಮಕ ಮೌಲ್ಯಗಳಿಗೆ ಒಳಪಟ್ಟಿತು. ಇದರಲ್ಲಿನ ಬರಹ ಮತ್ತು ಐತಿಹಾಸಿಕ ನಿಖರತೆಯನ್ನು ದಿ ನ್ಯೂಯಾರ್ಕರ್‌, ದಿ ನ್ಯೂಯಾರ್ಕ್‌ ಟೈಮ್ಸ್‌ , ಮತ್ತು Salon.com, ಮತ್ತು ಇತರವುಗಳಲ್ಲಿ ಕಟು ಟೀಕೆ ಮಾಡಲಾಗಿದೆ.
ಚಾರಿತ್ರಿಕ ತಪ್ಪುಗಳು
ಈ ಪುಸ್ತಕವು ಮೊದಲು ಪ್ರಕಟವಾದಾಗ, ಕ್ರೈಸ್ತ ಮತದ ಪ್ರಧಾನ ಅಂಶಗಳು ಕ್ಯಾಥೋಲಿಕ್‌ ಚರ್ಚ್‌ನ ಇತಿಹಾಸ ಹಾಗೂ ಯುರೋಪಿನ ಕಲೆ, ಇತಿಹಾಸ, ಮತ್ತು ವಾಸ್ತುಶಿಲ್ಪದ ಬಗ್ಗೆ ತಪ್ಪು ವಿವರಣೆಗಳಿಂದಾಗಿ ವ್ಯಾಪಕ ಟೀಕೆಗೆ ಗುರಿಯಾಯಿತು. ಈ ಪುಸ್ತಕವು ಕ್ಯಾಥೋಲಿಕ್‌ ಮತ್ತು ಇತರ ಕ್ರೈಸ್ತ ಸಮುದಾಯಗಳಿಂದ ಬಹುತೇಕ ಋಣಾತ್ಮಕ ಪರಾಮರ್ಶೆಗಳಿಗೆ ಗುರಿಯಾಯಿತು.
ಬ್ರೌನ್‌ ಈ ಪುಸ್ತಕವನ್ನು ಪ್ರಕಟಿಸುವ ಮೊದಲು ಹೆಚ್ಚಿನ ಸಂಶೋಧನೆ ಮಾಡಬೇಕಿತ್ತೆಂದು ಹಲವು ಸಂಶೋಧಕರು ಹೇಳಿದ್ದಾರೆ. 2004ರ ಫೆಬ್ರುವರಿ 22ರಲ್ಲಿ ದಿ ನ್ಯೂಯಾರ್ಕ್‌ ಟೈಮ್ಸ್‌ನಲ್ಲಿ ನ ಲಾರಾ ಮಿಲ್ಲರ್‌ ಬರೆದ "ದಿ ಲಾಸ್ಟ್‌ ವರ್ಡ್‌: ದಿ ಡಾ ವಿನ್ಸಿ ಕಾನ್‌" ಎಂಬ ಶೀರ್ಷಿಕೆಯುಳ್ಳ ಲೇಖನವು ಪ್ರಕಟವಾಯಿತು. ಈ ಕಾದಂಬರಿಯು "ಕುಖ್ಯಾತ ಹುಸಿ ವಿಷಯವಸ್ತು", "ಅಸಂಬದ್ಧತೆ" ಮತ್ತು "ನಕಲಿ" ಆಧಾರದಿಂದ ಕೂಡಿದೆ ಎಂದು ಮಿಲ್ಲರ್‌ ಹಲವು ಬಾರಿ ದಿ ಡಾ ವಿನ್ಸಿ ಕೋಡ್‌  ಕಾದಂಬರಿಯನ್ನು ಟೀಕಿಸಿದ್ದಾರೆ ಮತ್ತು 1953ರಲ್ಲಿ ಕೇವಲ ಇಂತಹ ವಂಚನೆಗಳಿಗಾಗಿ ಜೈಲುಶಿಕ್ಷೆಗೆ ಗುರಿಯಾಗಿರುವ ಪಿರ್ರೆ ಪ್ಲಾಂಟರ್ಡ್‌ನ (ಪ್ಲಾಂಟರ್ಡ್‌ ಆ ಪಾತ್ರವನ್ನು ರಚಿಸುವವರೆಗೆ ಸೈಯನ್‌ನ ಪ್ರಿಯರಿ ಪಾತ್ರ ಇರಲಿಲ್ಲ)ಕಟ್ಟುಕತೆಗಳ ಮೇಲೆ ವಿಪರೀತ ಅವಲಂಬಿತವಾಗಿದೆ ಎನ್ನುವುದರ ಬಗ್ಗೆ ಗಮನಸೆಳೆಯುತ್ತಾರೆ.
"Regardless of whether you agree with Brown's conclusions, it's clear that his history is largely fanciful, which means he and his publisher have violated a long-held if unspoken agreement with the reader: Fiction that purports to present historical facts should be researched as carefully as a nonfiction book would be."
ರಿಚರ್ಡ್‌ ಅಬನೆಸ್‌ ಹೀಗೆ ಬರೆದಿದ್ದಾರೆ: "The most flagrant aspect … is not that Dan Brown disagrees with Christianity but that he utterly warps it in order to disagree with it … to the point of completely rewriting a vast number of historical events. And making the matter worse has been Brown's willingness to pass off his distortions as ‘facts' with which innumerable scholars and historians agree."
ಡಾನ್ ಬ್ರೌನ್ ಹೇಳಿಕೆಯೊಂದಿಗೆ ಪುಸ್ತಕವು ಪ್ರಾರಂಭವಾಗುತ್ತದೆ "ಸೈಯನ್‌ನ ಪ್ರಿಯರಿವು 1099ರಲ್ಲಿ ಸ್ಥಾಪನೆಯಾದ ಯುರೋಪಿನ ರಹಸ್ಯ ಸಮಾಜವಾಗಿದ್ದು, ಇದೊಂದು ನೈಜ ಸಂಘಟನೆಯಾಗಿದೆ". ಸೈಯನ್‌ನ ಪ್ರಿಯರಿವು 1956ರಲ್ಲಿ ವಾಸ್ತವವಾಗಿ ಪೀರೆ ಪ್ಲಾಂಟರ್ಡ್‌ ರಚಿಸಿದ ಹುಸಿ ಕಥೆಯಾಗಿದೆ. "ಕಾದಂಬರಿಯಲ್ಲಿ ಕಲೆಗೆ ಸಂಬಂಧಿಸಿದ ಎಲ್ಲಾ ವಿವರಣೆಗಳು, ವಾಸ್ತುಶಿಲ್ಪಗಳು, ದಾಖಲೆಗಳು ಮತ್ತು ರಹಸ್ಯ ಧಾರ್ಮಿಕ ವಿಧಿಗಳು ನಿಖರವಾಗಿದೆ" ಎಂದು ಲೇಖಕರು ಹೇಳಿದ್ದಾರೆ; ಆದರೆ ಪುಸ್ತಕದಲ್ಲಿ ಚರ್ಚಿಸಲಾದ ವಿವಿಧ ಕ್ಷೇತ್ರಗಳ ಶೈಕ್ಷಣಿಕ ವಿದ್ವಾಂಸರು ಈ ಹೇಳಿಕೆಯನ್ನು ವಿರೋಧಿಸಿದ್ದಾರೆ.
ಇದರ ಕುರಿತು ಹಲವಾರು ಪುಸ್ತಕಗಳು ಪ್ರಕಟವಾಗಿದ್ದು, ನಿಖರತೆಯ ಹೇಳಿಕೆಯನ್ನು ರುಜುವಾತು ಮಾಡುವುದು ಕಷ್ಟವೇಕೆಂದು ಅವುಗಳಲ್ಲಿ ವಿವರಣೆ ನೀಡಲಾಗಿದೆ. ದಿ ಡಾ ವಿನ್ಸಿ ಕೋಡ್‌ ನಲ್ಲಿ ಕೃತಿಚೌರ್ಯ ಆರೋಪಿಸಿ ಎರಡು ದಾವೆಗಳನ್ನು ದಾಖಲು ಮಾಡಲಾಗಿತ್ತು. 2006ರ ಫೆಬ್ರುವರಿಯಲ್ಲಿ ದಿ ಹೋಲಿ ಬ್ಲಡ್‌ ಮತ್ತು ದಿ ಹೋಲಿ ಗ್ರೈಲ್‌ ನ(ನಜರತ್‌ನ ಏಸುಕ್ರಿಸ್ತನ ಪತ್ನಿ ಮತ್ತು ಅವನ ಮಗುವಿನ ತಾಯಿಯಾಗಿ ಮೇರಿ ಮಗ್ಡಾಲೇನ್‌ಳ ಪಾತ್ರದ ಉದ್ದೇಶಪೂರ್ವಕ ಕಾಲ್ಪನಿಕವಲ್ಲದ ವಿವರಣೆ) ಲೇಖಕರು ಬ್ರೌನ್‌ರ ಮೇಲೆ ಹಕ್ಕುಸ್ವಾಮ್ಯ ಉಲ್ಲಂಘನೆಯ ಮೊದಲ ಮೊಕದ್ದಮೆಯನ್ನು ದಾಖಲಿಸಿದರು. ದಾವೆ ಡಾನ್‌ ಬ್ರೌನ್‌ರ ಪರವಾಗಿ ಬಂದಿತ್ತು. ಅದೇ ವರ್ಷ ಆಗಸ್ಟ್‌ನಲ್ಲಿ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ದಿ ವ್ಯಾಟಿಕನ್‌ ಬಾಯ್ಸ್‌  ಪುಸ್ತಕದ ಲೇಖಕರಾದ ಜ್ಯಾಕ್‌ ಡನ್‌ ದಾಖಲಿಸಿದ ಎರಡನೇ ಮೊಕದ್ದಮೆಗೆ ಸಂಬಂಧಿಸಿದಂತೆ ಯಾವುದೇ ತೀರ್ಪು ಇನ್ನೂ ಬಂದಿಲ್ಲ.
ಬ್ರೌನ್‌ ತನ್ನ ಎರಡು ಕಾದಂಬರಿಗಳಾದ 1983ರಲ್ಲಿ ಮೊದಲಿಗೆ ಪ್ರಕಟವಾದ ದಿ ಡಾ ವಿನ್ಸಿ ಲೆಗಸಿ ಮತ್ತು 2000ರಲ್ಲಿ ಮೂಲತಃ ಪ್ರಕಟವಾದ ಡಾಟರ್‌ ಆಫ್‌ ಗಾಡ್‌ ನಿಂದ ಕೃತಿಚೌರ್ಯ ಮಾಡಿದ್ದಾರೆ ಎಂದು ಲೆವಿಸ್‌ ಪೆರ್ಡ್ಯು ಮೊಕದ್ದಮೆ ದಾಖಲಿಸಿದ್ದಾರೆ. ಅವರು ಪುಸ್ತಕ ಮತ್ತು ಚಿತ್ರದ ವಿತರಣೆಯನ್ನು ನಿಲ್ಲಿಸಲು ಕೋರಿದ್ದರು. ಆದರೆ, ನ್ಯೂಯಾರ್ಕ್‌ನಲ್ಲಿರುವ US ಜಿಲ್ಲಾ ನ್ಯಾಯಾಲಯದ ನ್ಯಾಯಧೀಶ ಜಾರ್ಜ್‌ ಡೆನಿಯಲ್ಸ್‌ 2005ರಲ್ಲಿ ಪೆರ್ಡ್ಯು ವಿರುದ್ಧ ತೀರ್ಪನ್ನು ನೀಡಿದರು. ತೀರ್ಪಿನ ಪ್ರಕಾರ, "ವಿವೇಚನಾಶಕ್ತಿಯುಳ್ಳ ಸಾಮಾನ್ಯ ವೀಕ್ಷಕರು ದಿ ಡಾ ವಿನ್ಸಿ ಕೋಡ್‌ ನಿಜವಾಗಿ "ಡಾಟರ್‌ ಆಫ್‌ ಗಾಡ್‌"ಗೆ ಹೋಲಿಕೆಯಾಗುತ್ತದೆ ಎಂದು ತೀರ್ಮಾನಿಸುವುದಿಲ್ಲ ಮತ್ತು "ಸ್ವಲ್ಪ ಸಮಾನವಾಗಿರುವ ಅಂಶಗಳು ಸಾಮಾನ್ಯ ಅಥವಾ ಸಂರಕ್ಷಿಸಲಾಗದ ಕಲ್ಪನೆಗಳ ಮಟ್ಟದಲ್ಲಿವೆ." ಈ ತೀರ್ಪಿನ ವಿರುದ್ಧ ಪೆರ್ಡ್ಯು ಮೇಲ್ಮನವಿ ಸಲ್ಲಿಸಿದರೂ ಸಹ, 2ನೇ US ಸರ್ಕ್ಯುಟ್‌ ಕೋರ್ಟ್‌ ಆಫ್‌ ಅಪೀಲ್ಸ್‌ ಹಿಂದಿನ ತೀರ್ಪನ್ನು ಎತ್ತಿಹಿಡಿದು,ಪೆರ್ಡು ವಾದಗಳು ಯಾವುದೇ "ಅರ್ಹತೆಯಿಂದ ಕೂಡಿಲ್ಲ"ವೆಂದು ಹೇಳಿತು.
ಹೆಚ್ಚು ವಿವಾದಾತ್ಮಕವಾಗಿರುವ ಕೆಲವು ವಾಸ್ತವ ಅಂಶಗಳ ಬಗ್ಗೆ ಡಾನ್ ಬ್ರೌನ್ ತಮ್ಮ ವೆಬ್‌ಸೈಟ್‌ನಲ್ಲಿ ಸಲಹೆಗಳನ್ನು ನೀಡದೇ ಕೈಬಿಟ್ಟಿದ್ದಾರೆ. "ದಿ "FACT‌" ಪುಟದಲ್ಲಿ ಕಾಲ್ಪನಿಕ ಪಾತ್ರಗಳಿಂದ ಚರ್ಚಿಸಲಾದ ಯಾವುದೇ ಪ್ರಾಚೀನ ಸಿದ್ಧಾಂತಗಳ ಬಗ್ಗೆ ಯಾವುದೇ ಹೇಳಿಕೆಯನ್ನು ನೀಡಲಾಗಿಲ್ಲ. ಆ ಕಲ್ಪನೆಗಳನ್ನು ಅರ್ಥೈಸಿಕೊಳ್ಳುವುದನ್ನು ಓದುಗರಿಗೆ ಬಿಡಲಾಗಿತ್ತು". ಆದರೂ, "ಕಾಲ್ಪನಿಕ ಪಾತ್ರಗಳು ಈ ನೈಜ ಅಂಶಗಳನ್ನು ವ್ಯಾಖ್ಯಾನಿಸಿವೆ ಮತ್ತು ಚರ್ಚಿಸಿವೆ", "ಈ ಪಾತ್ರಗಳು ಚರ್ಚಿಸಿದ ಕೆಲವು ಸಿದ್ಧಾಂತಗಳು ಅರ್ಹತೆಯಿಂದ ಕೂಡಿದೆ ಎನ್ನುವುದು ನನ್ನ ನಂಬಿಕೆ." ಮತ್ತು "ದಿ ಡಾ ವಿನ್ಸಿ ಕೋಡ್‌ನ ಹಿಂದಿನ ರಹಸ್ಯವನ್ನು ಉತ್ತಮವಾಗಿ ದಾಖಲಿಸಲಾಗಿದೆ ಮತ್ತು ಇದನ್ನು ತಳ್ಳಿಹಾಕಲಾಗದಷ್ಟು ಮಹತ್ವ ಪಡೆದಿದೆ". ಆದ್ದರಿಂದ ಪುಸ್ತಕದ ನೈಜ ವಿಷಯವೇನು ಎಂಬ ಬಗ್ಗೆ ಗೊಂದಲ ಮುಂದುವರಿದಿರುವುದಕ್ಕೆ ಕಾರಣ ಸಂಪೂರ್ಣವಾಗಿ ಅರ್ಥವಾಗುವಂತಹದ್ದಾಗಿದೆ.
ಬ್ರೌನ್‌ ತಮ್ಮ ಪುಸ್ತಕದಲ್ಲಿರುವ ಚಾರಿತ್ರಿಕ ಮಾಹಿತಿಯ ನಿಖರತೆಯ ಬಗ್ಗೆ ನೀಡಿದ ಮುಂಚಿನ ಹೇಳಿಕೆಗಳಲ್ಲಿ ಗಟ್ಟಿಯಾದ ದನಿಯಿತ್ತು. 2003ರಲ್ಲಿ ತಮ್ಮ ಕಾದಂಬರಿಯ ಮಾರಾಟ ಪ್ರಚಾರದಲ್ಲಿ,ಅವರನ್ನು "ನಿಮ್ಮ ಕಾದಂಬರಿಯಲ್ಲಿರುವ ಇತಿಹಾಸದ ಯಾವ ಭಾಗಗಳು ನಿಜವಾಗಲೂ ಹಿಂದೆ ನಡೆದಿವೆ?" ಎಂದು ಸಂದರ್ಶನಗಳಲ್ಲಿ ಕೇಳಲಾಯಿತು. ಅದಕ್ಕೆ ಅವರು, "ಕಾದಂಬರಿಯಲ್ಲಿರುವ ಎಲ್ಲವು ಹಿಂದೆ ನಡೆದ ಘಟನೆಗಳಾಗಿವೆ" ಎಂದು ಉತ್ತರಿಸಿದರು. 2003ರಲ್ಲಿ CNNನ ಮಾರ್ಟಿನ್‌ ಸವಿಡ್ಜ್‌ರೊಂದಿಗಿನ ಸಂದರ್ಶನದಲ್ಲಿ, ಮಾರ್ಟಿನ್‌ ಬ್ರೌನ್‌ರನ್ನು, ನಿಮ್ಮ ಕಾದಂಬರಿಯಲ್ಲಿರುವ ಚಾರಿತ್ರಿಕ ಹಿನ್ನಲೆ ಎಷ್ಟರ ಮಟ್ಟಿಗೆ ಸತ್ಯ? ಎಂದು ಪ್ರಶ್ನಿಸಿದರು. ಅದಕ್ಕೆ ಅವರು, "99%ರಷ್ಟು ನಿಜವಾದುದು ... ಹಿನ್ನಲೆಗಳೆಲ್ಲವೂ ನಿಜವಾದುದು" ಎಂದು ಉತ್ತರಿಸಿದ್ದರು. ABC ನ್ಯೂಸ್‌ನಲ್ಲಿನ ವಿಶೇಷ ಸಂದರ್ಶನದಲ್ಲಿ ಎಲಿಜಬೆತ್‌ ವರ್ಗಾಸ್‌ ಬ್ರೌನ್‌ರನ್ನು ಒಂದುವೇಳೆ ಪುಸ್ತಕವನ್ನು ಕಾಲ್ಪನಿಕವಲ್ಲದ ಕೃತಿಯಂತೆ ಬರೆದಿದ್ದರೆ ಅದು ಭಿನ್ನವಾಗಿರುತ್ತಿರಲಿಲ್ಲವೇ ಎಂದು ಪ್ರಶ್ನಿಸಿದಾಗ, "ಹಾಗೆಂದು ತಮಗೆ ಅನಿಸುವುದಿಲ್ಲ" ಎಂದು ಅವರು ಉತ್ತರಿಸಿದ್ದರು. ಇತ್ತೀಚೆಗೆ ಬ್ರೌನ್‌ ಸಂದರ್ಶನಗಳಿಂದ ದೂರ ಸರಿದಿದ್ದು, ಹಾಗಾಗಿ ಅವರು ತಮ್ಮ ಕೆಲವು ಸಾರ್ವಜನಿಕ ಹೇಳಿಕೆಗಳಲ್ಲಿ ತಮ್ಮ ವಾದಗಳ ನಿಖರತೆಯ ಬಗ್ಗೆ ಹೆಚ್ಚು ಜಾಗರೂಕರಾಗಿದ್ದಾರೆ. ಕಾದಂಬರಿಯ ಬಗ್ಗೆ ಹಲವು ಸೂಕ್ತ ಸಂದೇಹಾಸ್ಪದ ಟೀಕೆಗಳಿದ್ದರೂ ಸಹ, ಕಾದಂಬರಿಯಲ್ಲಿರುವ ಚಾರಿತ್ರಿಕ ಅಂಶಗಳು ನಿಖರವಾಗಿದೆ ಎಂಬ ಬ್ರೌನ್‌ ತಮ್ಮ ಹಿಂದಿನ ಸಮರ್ಥನೆಗಳಿಂದ ಹಿಂದೆ ಸರಿಯಲಿಲ್ಲ.
ಕ್ರೈಸ್ತ ಮತದ ಹಿಂದಿನ ಚಿತ್ರಣ
ದಿ ಡಾ ವಿನ್ಸಿ ಕೋಡ್‌ ನ ಪ್ರಕಾರ, ರೋಮನ್‌ ಚರ್ಕವರ್ತಿ ಕಾಂಸ್ಟಾಂಟೈನ್‌ I ನಾಸ್ಟಿಕ್‌ವಾದವನ್ನು ಅಡಗಿಸಿದನು. ಏಕೆಂದರೆ ಏಸುಕ್ರಿಸ್ತನನ್ನು ಶುದ್ಧ ಮಾನವನಂತೆ ಬಿಂಬಿಸಲಾಗಿತ್ತು. ಕಾದಂಬರಿಯ ತರ್ಕಗಳು ಈ ಕೆಳಗಿನಂತಿದೆ. ಕಾಂಸ್ಟಾಂಟೈನ್‌ ರೋಮ್‌ ಸಾಮ್ರಾಜ್ಯದಲ್ಲಿ ಕ್ರೈಸ್ತಮತವನ್ನು ಏಕರೂಪದ ಧರ್ಮವಾಗಿ ಪಾತ್ರವಹಿಸಲು ಬಯಸುತ್ತಿದ್ದನು. ಪಾಗನ್‌ ನಾಯಕರಿಗೆ ಸಮಾನವಾದ ದೇವಮಾನವನ ಲಕ್ಷಣಗಳನ್ನು ಒಳಗೊಂಡಿದ್ದರೆ ಮಾತ್ರ, ಕ್ರೈಸ್ತಧರ್ಮವು ಪಾಗನ್‌ಗಳಿಗೆ ಪ್ರಿಯವಾಗುತ್ತದೆಂದು ಅವನು ಭಾವಿಸಿದ. ನಾಸ್ಟಿಕ್‌ ಪಂಥದ ತತ್ವಗಳ ಪ್ರಕಾರ, ಏಸುಕ್ರಿಸ್ತ ದೇವಮಾನವನಲ್ಲ, ಸಾಮಾನ್ಯ ಪ್ರವಾದಿಯಾಗಿದ್ದನು. ಹಾಗಾಗಿ, ಏಸುಕ್ರಿಸ್ತನ ಬಗ್ಗೆ ಜನರ ಅಭಿಪ್ರಾಯವನ್ನು ಬದಲಿಸಲು, ಕಾಂಸ್ಟಾಂಟೈನ್‌ ನಾಸ್ಟಿಕ್‌ ಪಂಥದ ತತ್ವಗಳನ್ನು ನಾಶಪಡಿಸಿದನು ಮತ್ತು ಮ್ಯಾಥೀವ್ಸ್‌, ಮಾರ್ಕ್‌, ಲ್ಯುಕ್‌, ಮತ್ತು ಜಾನ್‌ರ ತತ್ವಗಳನ್ನು ಪ್ರೋತ್ಸಾಹಿಸಿದನು. ಇದರಲ್ಲಿ ಏಸುಕ್ರಿಸ್ತನನ್ನು ದೇವರು ಅಥವಾ ಅರ್ಧ ದೇವರಂತೆ ಬಿಂಬಿಸಲಾಗಿತ್ತು.
ವಾಸ್ತವಿಕವಾಗಿ ನಾಸ್ಟಿಕ್‌ವಾದದಲ್ಲಿ ಏಸುಕ್ರಿಸ್ತನನ್ನು ಮಾನವನಂತೆ ವರ್ಣಿಸಲಿಲ್ಲ. ನಾಸ್ಟಿಕ್ ಪಂಡಗದ ಕೆಲವು ಬರಹಗಳಲ್ಲಿ ಏಸುಕ್ರಿಸ್ತ ತನ್ನ ಶಿಷ್ಯರೊಂದಿಗೆ ಸಂಪೂರ್ಣವಾಗಿ ಮಾನವನ ರೀತಿಯಲ್ಲಿ ನಡೆದುಕೊಳ್ಳುತ್ತಿದ್ದನು ಎಂದು ಬಿಂಬಿಸಲಾಗಿದೆ. ಒಂದು ಉದಾಹರಣೆ, ಮೇರಿಯ ತತ್ವ. ಆದರೆ ಸಾಮಾನ್ಯವಾಗಿ ಏಸುಕ್ರಿಸ್ತನ ಬಗ್ಗೆ ನಾಸ್ಟಿಕ್ ಪಂಥದ ಚಿತ್ರಣ ಸ್ಪಷ್ಟವಾಗಿಲ್ಲ. ಹಲವು ನಾಸ್ಟಿಕ್ ಪಂಥದ ಬರಹಗಳಲ್ಲಿ ಕ್ರೈಸ್ತನನ್ನು ಶುದ್ಧ ದೇವರೆಂದು ಮತ್ತು ಅವನ ಶರೀರವು ಕೇವಲ ಭ್ರಮೆ ಎಂದು ವರ್ಣಿಸಲಾಗಿದೆ (ಡೊಸೀಟಿಸಮ್‌ ನೋಡಿ). ಕೆಲವು ನಾಸ್ಟಿಕ್‌ನ ಒಳಪಂಗಡಗಳು ಕ್ರೈಸ್ತನನ್ನು ದೇವರಂತೆ ಕಾಣುತ್ತಾರೆ. ಏಕೆಂದರೆ ಅವರು ದುಷ್ಟಶಕ್ತಿಯನ್ನು ಬೌತಿಕವಸ್ತುವಂತೆ ಪರಿಗಣಿಸಿದ್ದರು. ಹಾಗಾಗಿ ಭೌತಿಕ ಶರೀರದಲ್ಲಿ ದೈವಿಕ ಶಕ್ತಿ ನೆಲೆಸುವುದಿಲ್ಲವೆಂದು ನಂಬಿದ್ದರು. ಕ್ರೈಸ್ತನ ಪೂರ್ಣ ಮಾನವ ಮತ್ತು ದೈವತ್ವದ ಅಂಶಗಳನ್ನು ಗುರುತಿಸುವ ಕೌನ್ಸಿಲ್ ಆಫ್ ನಿಕಾಯಿಯ ನಿರ್ಧಾರವನ್ನು ಕೂಡ ಡಾ ವಿನ್ಸಿ ಕೋಡ್ ಸಮೀಪದ ಮತದಿಂದ ಬಿಂಬಿಸುತ್ತದೆ. ಆದರೆ ಕೆಲವು ಲೇಖಕರು ಇದನ್ನು ವಿರೋಧಿಸಿದ್ದಾರೆ.
ಸಾಹಿತ್ಯ ವಿಮರ್ಶೆ
ಕಲಾತ್ಮಕ ಅಥವಾ ಸಾಹಿತ್ಯಕ ಅರ್ಹತೆಯ ಕೊರತೆಯಿಂದ ಹಾಗೂ ಬ್ರಿಟಿಷ್‌ ಮತ್ತು ಫ್ರೆಂಚ್‌ ಪಾತ್ರಗಳಲ್ಲಿ ರೂಢಮಾದರಿಯ ವರ್ಣನೆಯಿಂದಾಗಿ ಸಾಹಿತ್ಯಕ ವಲಯಗಳಲ್ಲಿ ಕಾದಂಬರಿಯು ಹಲವು ಟೀಕೆಗಳಿಗೆ ಗುರಿಯಾಗಿದೆ.
ಸಲ್ಮಾನ್‌ ರಷ್ಡಿ ತಮ್ಮ ಉಪನ್ಯಾಸದ ಸಂದರ್ಭದಲ್ಲಿ, "'ದಿ ಡಾ ವಿನ್ಸಿ ಕೋಡ್‌' ಕಾದಂಬರಿಯಿಂದ ನಾನು ಪ್ರಾರಂಭಿಸುವುದಿಲ್ಲ. 'ಈ ಕಾದಂಬರಿ ತೀರಾ ಕೆಟ್ಟದಾಗಿದ್ದು ಕೆಟ್ಟ ಕಾದಂಬರಿಗಳಿಗೆ ಕೆಟ್ಟ ಹೆಸರನ್ನು ನೀಡಿದೆ" ಎಂದು ಟೀಕಿಸಿದ್ದಾರೆ.
ಸ್ಟೀಫನ್‌ ಫ್ರೈರು ಬ್ರೌನ್‌ನ ಬರಹಗಳನ್ನು ವಿವರಿಸುತ್ತ "ಸಂಪೂರ್ಣ ಅತಿಸಾರ" ಮತ್ತು "ತೀರಾ ಕೆಟ್ಟ ಸಗಣಿ " ಎಂದು ಉಲ್ಲೇಖಿಸಿದ್ದಾರೆ. 2006ರ ಜೂನ್‌ 14ರಲ್ಲಿ ನೇರ ಹರಟೆಯಲ್ಲಿ, "ಪವಿತ್ರ ಪಾನೀಯ ಪಾತ್ರೆ ಮತ್ತು ಮ್ಯಾಸನ್ಸ್ ಮತ್ತು ಕ್ಯಾಥೋಲಿಕ್‌ ಒಕ್ಕೂಟಗಳಿಗೆ ಸಂಬಂಧಿಸಿದ ಎಲ್ಲಾ ಪುಸ್ತಕಗಳನ್ನು ಮತ್ತು ಅವೆಲ್ಲ ಸೋರಿಕೆಯನ್ನು ನಾನು ಅಸಹ್ಯಪಡುತ್ತೇನೆ" ಎಂದು ಸ್ಪಷ್ಟಪಡಿಸಿದ್ದಾರೆ. ಅಂದರೆ ಕಲೆ ಮತ್ತು ಇತಿಹಾಸದಲ್ಲಿ ಆಸಕ್ತಿ ಮತ್ತು ರೋಮಾಂಚನ ವಿಷಯಗಳು ಇನ್ನೂ ಹೆಚ್ಚಾಗಿವೆ ಎಂದರ್ಥವೆಂದು ಹೇಳಿದ್ದಾರೆ. ಹಿಂದಿನ ಕೆಟ್ಟ ವಿಷಯಗಳನ್ನು ಯೋಚಿಸುವ ಇಚ್ಛೆಯು ಮತ್ತು ಕಾಲ್ಪನಿಕ ರೀತಿಯಲ್ಲಿ ಬಲಾಢ್ಯರು ಎಂದು ಯೋಚಿಸುವುದರಿಂದ, ಮಾನವಪೀಳಿಗೆಯಲ್ಲಿ ಕೆಟ್ಟ ಮತ್ತು ಸೋಮಾರಿತನ ನಡವಳಿಕೆ" ಎಂದು ಸ್ಪಷ್ಟಪಡಿಸಿದ್ದಾರೆ.
2005ರಲ್ಲಿ ಯುನಿವರ್ಸಿಟಿ ಆಫ್‌ ಮೈನ್‌ನ ಉದ್ಘಾಟನಾ ಭಾಷಣದಲ್ಲಿ ಪ್ರಸಿದ್ಧ ಲೇಖಕ ಸ್ಟೀಫನ್‌ ಕಿಂಗ್‌, "ಅಂತಹ ಸಾಹಿತ್ಯಗಳು ಬೌದ್ಧಿಕವಾಗಿ ಕ್ರ್ಯಾಫ್ಟ್‌ ಮಕರೊನಿ ಆಂಡ್‌ ಚೀಸ್‌ಗೆ ಸಮನಾಗಿದೆ" ಎಂದು ಕರೆಯುವ ಮೂಲಕ ಡಾನ್‌ ಬ್ರೌನ್‌ರ ಬರಹ ಮತ್ತು "ಜೋಕ್ಸ್‌ ಫಾರ್‌ ದಿ ಜಾನ್‌" ಅನ್ನು ಒಂದೇ ಮಟ್ಟದಲ್ಲಿರಿಸಿದರು. "ಡಾನ್‌ ಬ್ರೌನ್‌ರ ಹೆಚ್ಚು ಮಾರಾಟವಾದ ಪುಸ್ತಕವು ಇಂಗ್ಲೀಷ್‌ ವಾಕ್ಯವನ್ನು ಹೇಗೆ ಬರೆಯಲಾಗುವುದಿಲ್ಲ ಎನ್ನುವುದರ ಪ್ರವೇಶಿಕೆಯಾಗಿದೆ" ಎಂದು ಕಾದಂಬರಿ ಆಧಾರಿತ ಚಲನಚಿತ್ರದ ವಿಮರ್ಶಿಸುವ ಸಂದರ್ಭದಲ್ಲಿ ದಿ ನ್ಯೂಯಾರ್ಕ್‌ ಟೈಮ್ಸ್‌ ನಲ್ಲಿ ಕರೆಯಲಾಗಿದೆ. ದಿ ನ್ಯೂಯಾರ್ಕರ್‌ ವಿಮರ್ಶಕ ಅಂಥೋನಿ ಲೇನ್‌ ಇದನ್ನು "ಅಪ್ಪಟ ನಿರುಪಯುಕ್ತ" ಎಂದು ಟೀಕಿಸಿದ್ದಾರೆ ಮತ್ತು "ಉತ್ತಮ ಬರಹ ಶೈಲಿಯ ನಾಶವೆಂದು" ಹೀಯಾಳಿಸಿದ್ದಾರೆ. ಬ್ರೌನ್‌ ಒಬ್ಬ "ಸಾಹಿತ್ಯದ ಇತಿಹಾಸದಲ್ಲಿ ಅತಿ ಕಳಪೆ ಮಟ್ಟದ ಶೈಲಿಗಾರ" ಮತ್ತು ಬ್ರೌನ್‌ನ "ಬರಹವು ಕೇವಲ ಕೆಟ್ಟದಾಗಿದೆ ಮಾತ್ರವಲ್ಲ, ಅದು ತತ್ತರಗೊಳಿಸುವ, ಅಡ್ಡಾದಿಡ್ಡಿಯಾದ, ನಿರ್ಲಕ್ಷ್ಯದಿಂದ, ಹೆಚ್ಚಾಗಿ ರಚನೆ ಕೆಟ್ಟದಾಗಿದೆ" ಎಂದು ಲಾಂಗ್ವೇಜ್ ಲಾಗ್‌ನಲ್ಲಿ ಭಾಷಾತಜ್ಞ ಜಿಯೊಪ್ರೈ ಪುಲ್ಲಮ್‌ ಮತ್ತಿತರರು ಟೀಕೆಗಳನ್ನು ಮಾಡಿದ ಅನೇಕ ಪ್ರವೇಶಗಳನ್ನು ಕಳಿಸಿದ್ದಾರೆ. ರೋಜರ್‌ ಎಬರ್ಟ್‌ "ಸ್ವಲ್ಪ ಚೆಂದದ ಶೈಲಿಯನ್ನೊಳಗೊಂಡ ಕಳಪೆ ಗುಣಮಟ್ಟದ ಬರಹವಾಗಿದೆ." ಆದರೂ "ಆಸಕ್ತಿದಾಯಕ ಕಥಾವಸ್ತುವನ್ನು ಒದಗಿಸಿದೆ." ಎಂದು ವರ್ಣಿಸಿದ್ದಾರೆ
ವಿಡಂಬನ ಬರಹಗಳು
ದಿ ವಾ ಡಿನ್ಸಿ ಕೋಡ್‌ ನೊಂದಿಗೆ ಆಡಮ್‌ ರಾಬರ್ಟ್ಸ್‌ ಮತ್ತು ದಿ ಆಸ್ಟಿ ಸ್ಪುಮಂಟೆ ಕೋಡ್‌ ನೊಂದಿಗೆ ಟೋಬಿ ಕ್ಲೆಮೆಂಟ್ಸ್‌ರು ಈ ಪುಸ್ತಕದ ಬಗ್ಗೆ ವಿಡಂಬನ ಬರಹಗಳನ್ನು ಬರೆದಿದ್ದಾರೆ.
2005ರ ಅಂತ್ಯದ ವೇಳೆಗೆ ಆಸ್ಟ್ರೇಲಿಯಾದ ಕಿರುತೆರೆ ಸರಣಿಗಳ ಟೆಲಿಮೂವಿ ಕ್ಯಾಥ್‌ ಆಂಡ್‌ ಕಿಮ್‌ ಚಿತ್ರದ ಆವೃತ್ತಿಯನ್ನು ಡಾ ಕ್ಯಾಥ್‌ ಆಂಡ್‌ ಕಿಮ್‌ ಕೋಡ್‌  ಎಂಬ ವಿಡಂಬನೆ ಮ‌ೂಲಕ ಪ್ರಸಾರ ಮಾಡಿತು.
ದಿ BBCಯ ಡೆಡ್‌ ರಿಂಜರ್ಸ್‌ ಕಾರ್ಯಕ್ರಮದಲ್ಲಿ ದಿ ಡಾ ವಿನ್ಸಿ ಕೋಡ್‌ ಅನ್ನು ಡಾ ರೋಫ್‌ ಹ್ಯಾರಿಸ್‌ ಕೋಡ್‌ ಎಂದು ಕರೆಯುವ ಮೂಲಕ ವಿಡಂಬನೆ ಮಾಡಿತು.
ಸೌತ್‌ ಪಾರ್ಕ್‌ ಪ್ರಸಂಗ "ಫಂಟ್ಯಾಸ್ಟಿಕ್ ಈಸ್ಟರ್‌ ಸ್ಪೆಶಲ್‌" ಮತ್ತು ರಾಬರ್ಟ್‌ ರ‌್ಯಾಂಕಿನ್‌ನ ಕಾದಂಬರಿ ದಿ ಡಾ-ಡಾ-ಡೆ-ಡಾ-ಡಾ ಕೋಡ್‌ ನಲ್ಲಿ ಈ ಪುಸ್ತಕವನ್ನು ವಿಡಂಬನೆ ಮಾಡಲಾಗಿದೆ.
ಲಸಿ ಮತ್ತು ಸೈಲಾಸ್‌ ಪಾತ್ರಗಳನ್ನು ಎಪಿಕ್‌ ಮೂವೀ ಚಲನಚಿತ್ರದಲ್ಲಿ ವಿಡಂಬನೆ ಮಾಡಲಾಗಿದೆ. ದಿ ಡಾ ವಿನ್ಸಿ ಕೋಡ್‌ನ ಪ್ರಾರಂಭದ ಕಥೆಗೆ ಸಮಾನವಾದ ದೃಶ್ಯದಿಂದ ಚಿತ್ರ ಪ್ರಾರಂಭವಾಗುವುದು. ಇದರಲ್ಲಿನ ವಸ್ತುಸಂಗ್ರಹಾಲವೊಂದರಲ್ಲಿ ಸೋಫಿ ನೆವಿಯ ಅಣಕವಾದ ತಬ್ಬಲಿ ಲೂಸಿಯನ್ನು ಸೈಲಾಸ್ ಬೆನ್ನಟ್ಟುತ್ತಾನೆ. ಚಲನಚಿತ್ರದುದ್ದಕ್ಕೂ,ಸೈಲಾಸ್‌ ಲ್ಯಾಟಿನ್‌ ಭಾಷೆಯನ್ನು ಮಾತನಾಡುವನು. ಆದರೂ, ಅವನ ಮಾತಿನ ಭಾಷಾಂತರಗಳು ವಿಡಂಬನೆ ದೃಷ್ಟಿಯಿಂದ ಉದ್ದೇಶಪೂರ್ವಕವಾಗಿ ತಪ್ಪಾಗಿದೆ. (ಉದಾ. ಸೈಲಾಸ್‌, "ಎಟ್‌ ಟು, ಬ್ರುಟ್‌?" ಆಸ್ಲೊಗೆ ಹೇಳಿದ್ದರೂ ಕೂಡ ಅದನ್ನು ಚಿತ್ರದಲ್ಲಿ"ನಾನು ರಿಕ್‌ ಜೇಮ್ಸ್‌, ಹೆಣ್ಣುನಾಯಿ!" ಎಂದು ಭಾಷಾಂತರಿಸಲಾಗಿದೆ.
ಜೈಫರ್‌ ಜಾನ ಮಟೆಜ್ಕಿ ನ (ಜಾನ್‌ ಮಟೆಜ್ಕೊ ಗೂಢಲಿಪಿ ) ಪಾತ್ರವು ಡೇರಿಯೊಸ್‌ ರೆಕೊಸ್‌ರ ಪೋಲಿಷ್ ವಿಡಂಬನೆಯಾಗಿದೆ. 2008ರಲ್ಲಿ ಸೆಕ್ವೆಲ್‌ ಕೋ(ಸ್‌)ಮಿಕ್ಸ್‌ನಾ ಪುಟ್ರಿನಾ: ಸ್ಜಿಫರ್‌ ಜಾನ ಮಟೆಜ್ಕಿ II (ಕೊ[ಸ್‌]ಮಿಕ್‌ ಡೋರ್‌-ಫ್ರೇಮ್‌: ಜಾನ್‌ ಮಟೆಜ್ಕೊರ ಗೂಢಲಿಪಿ II ) ಬಿಡುಗಡೆಯಾಯಿತು. ಇನ್‌ಸ್ಪೆಕ್ಟರ್‌ ಜೋಸೆಫ್‌ ಸ್ವೇಂಟಿಯು ಮುಖ್ಯ ಪಾತ್ರದಲ್ಲಿದ್ದು, ಅವನು ಮನುಕುಲಕ್ಕೆ ದೊಡ್ಡ ರಹಸ್ಯವಾದ (ನಜ್ವೀಕ್ಸಾ ತಜೆಮ್ನಿಕಾ ಲುಡ್ಜ್‌ಕೊಸ್ಕಿ ) ಪಿಯಾಸ್ಟ್‌ ರಾಜಸಂತತಿಯ ಹುಟ್ಟನ್ನು ಕಂಡುಹಿಡಿಯಲು ಪ್ರಯತ್ನಿಸುವನು.
ಅಮೆರಿಕನ್‌ ಡ್ಯಾಡ್‌ ಪ್ರಸಂಗ ಬ್ಲ್ಯಾಕ್‌ ಮಿಸ್ಟರಿ ಮಂಥ್‌ನಲ್ಲಿ ಈ ಕಾದಂಬರಿಯನ್ನು ವಿಡಂಬನೆ ಮಾಡಲಾಗಿದೆ. ಆದರೆ ಮೇರಿ ಟೋಡ್‌ ಲಿಂಕನ್‌ ಸೃಷ್ಟಿಸಿದ್ದು ಜಾರ್ಜ್‌ ವಾಶಿಂಗ್ಟನ್‌ ಕರ್ವರ್ ‌ಅಲ್ಲ, ಪೀನಟ್ ಬಟರ್ ಎನ್ನುವ ವಿವಾದಾತ್ಮಕ ಸತ್ಯಕ್ಕಾಗಿ ಸ್ಟಾನ್‌ ಶೋಧಿಸುತ್ತಾರೆ.
2008ರಲ್ಲಿ ದ್ಯಾಟ್‌ ಮಿಚೆಲ್‌ ಆಂಡ್‌ ವೆಬ್‌ ಲುಕ್‌ನ ಎರಡನೇ ಸರಣಿಯಲ್ಲಿ ಇದನ್ನು ಪ್ರದರ್ಶನದಲ್ಲಿ ಮರುಕಳಿಸುವ ರೇಖಾಚಿತ್ರದ ಆಧಾರದ ಮೇಲೆ ಕಾಲ್ಪನಿಕ ಚಿತ್ರದ ತುಣುಕಾದ "ದಿ ನಂಬರ್‌ವಾಂಗ್‌ ಕೋಡ್‌"ನಂತೆ ವಿಡಂಬನ ಮಾಡಲಾಗಿತ್ತು.
2008ರ ಮಾರ್ಚ್‌ನಲ್ಲಿ ಸಹ ಐರ್ಲೆಂಡ್‌ನ ಬ್ಲಾಗ್‌ ಬರಹಗಾರ ಟ್ವೆಂಟಿ ಮೇಜರ್‌ ತಮ್ಮ ಮೊದಲ ಪುಸ್ತಕ ದಿ ಆರ್ಡರ್‌ ಆಫ್‌ ದಿ ಫೀನಿಕ್ಸ್‌ ಪಾರ್ಕ್‌ ನಲ್ಲಿ ಕೆಲವು ಅಂಶಗಳನ್ನು ಅಣಕಿಸಿದ್ದಾರೆ.
ಸ್ಫೂರ್ತಿ ಮತ್ತು ಪ್ರಭಾವಗಳು
ಕಾದಂಬರಿಯು ಬದಲಿ ಧಾರ್ಮಿಕ ಇತಿಹಾಸದ ಶೋಧನೆಯ ಒಂದು ಭಾಗವಾಗಿದೆ. ನ್ಯಾಯಲಯದ ಪ್ರಕರಣದಲ್ಲಿ ಪಟ್ಟಿಯಾಗಿರುವಂತೆ,ಕಾದಂಬರಿಯ ಮುಖ್ಯ ಮೂಲ ಪುಸ್ತಕ ಲಿನ್‌ ಪಿಕ್ನೆಟ್‌ ಮತ್ತು ಕ್ಲೈವ್‌ ಪ್ರಿನ್ಸ್‌ರವರ ದಿ ಟೆಂಪ್ಲರ್‌ ರೆವೆಲೇಷನ್‌ ಮತ್ತು ಮಾರ್ಗರೇಟ್‌ ಸ್ಟಾರ್‌ಬರ್ಡ್‌ರವರು ಬರೆದ ಪುಸ್ತಕಗಳು. ಹಿಂದಿನ ಕಾದಂಬರಿ, ಅಂದರೆ 1980ರಲ್ಲಿ ಪ್ರಕಟಗೊಂಡ ದಿ ಡ್ರೀಮರ್‌ ಆಫ್‌ ದಿ ವೈನ್‍‌‌‌ನಲ್ಲಿ ಏಸುಕ್ರಿಸ್ತ ವಂಶದವರ ಕಥಾವಸ್ತುವನ್ನು ಬಿಂಬಿಸಲಾಗಿತ್ತು. ಇದನ್ನು ಲಿಜ್‌ ಗ್ರಿನ್‌ರವರು ಬರೆದಿದ್ದಾರೆ (ರಿಚರ್ಡ್‌ ಲೇಘ್ ಅವರ ಸಹೋದರಿ ಮತ್ತು ಆ ಸಂದರ್ಭದಲ್ಲಿ ಮೈಕಲ್‌ ಬೈಜೆಂಟ್‌ರ ಸ್ನೇಹಿತೆ). ದಿ ಹೋಲಿ ಬ್ಲಡ್‌ ಆಂಡ್‌ ದಿ ಹೋಲಿ ಗ್ರೈಲ್‌ (60ನೇ ಅಧ್ಯಾಯದ ಪ್ರಾರಂಭದಲ್ಲಿ ಇತರರ ಜತೆ ಸ್ಪಷ್ಟವಾಗಿ ಹೆಸರಿಸಲಾಗಿದೆ)ತಮ್ಮ ಪುಸ್ತಕಕ್ಕೆ ಮುಖ್ಯ ಸಂಶೋಧನಾ ವಸ್ತುವಿನಲ್ಲಿ ಸೇರಿಲ್ಲ ಎಂದು ಡಾನ್ ಬ್ರೌನ್ ಹೇಳಿದ್ದಾರೆ.
ಸ್ಪೂರ್ತಿಯ ಮೂಲಗಳೆಂದು ಮೇಲಿನ ಪುಸ್ತಕಗಳಿಗೆ ಅಭಿನಂದನೆಗಳನ್ನು ಸಲ್ಲಿಸುತ್ತಾ,ಡಾನ್‌ ಬ್ರೌನ್‌ರ ದಿ ಡಾ ವಿನ್ಸಿ ಕೋಡ್‌ ಬಲಾಢ್ಯ ಮುಖ್ಯಾಂಶವನ್ನು ತನ್ನ ಕಥೆಯಲ್ಲಿ ಹೊಂದಿದೆ:ಮೆರೊವಿನ್‍‌ಜಿಯನ್‌ ಫ್ರಾನ್ಸ್‌ನ ರಾಜರು ಏಸುಕ್ರಿಸ್ತ  ಮತ್ತು ಮೇರಿ ಮಗ್ಡಾಲೇನ್‌ ವಂಶಜನ ಸಂತತಿಯವರು ಎನ್ನುವುದು.
ರಿಚರ್ಡ್‌ ಲೇಹ್‌ ಮತ್ತು ಮೈಕಲ್‌ ಬೈಜೆಂಟ್‌ರವರನ್ನು (ದಿ ಹೋಲಿ ಬ್ಲಡ್‌ ಆಂಡ್‌ ದಿ ಹೋಲಿ ಗ್ರೈಲ್‌ ಪುಸ್ತಕದ ಇಬ್ಬರು ಲೇಖಕರು) ಉಲ್ಲೇಖಿಸಿ, ಬ್ರೌನ್‌ ತನ್ನ ಕಥೆಯಲ್ಲಿರುವ ಪ್ರಮುಖ ಪಾನೀಯ ಪಾತ್ರೆ ಪರಿಣಿತನ ಹೆಸರನ್ನು "ಲೀಘ್‌ ಟೀಬಿಂಗ್‌" ("ಬೈಜೆಂಟ್‌ ಲೈಹ್‌" ಪದದ ಅಕ್ಷರಪಲ್ಲಟವಾಗಿದೆ) ಎಂದು ಹೆಸರಿಸಿದ್ದಾನೆ. ಇದನ್ನು ಬ್ರೌನ್‌ ನ್ಯಾಯಾಲಯದ ಪ್ರಕರಣದ ವಿಚಾರಣೆಯ ವೇಳೆ ಖಚಿತಪಡಿಸಿದ್ದಾನೆ. ಲೀಘ್‌ ಟೀಬಿಂಗ್‌ನ ಪಾತ್ರದಂತೆ ಲಿಂಕನ್‌ ಸಹ ತೀವ್ರವಾಗಿ ಕಾಲು ಕುಂಟುವ ಸಮಸ್ಯೆಯಿಂದ ಬಳಲುತ್ತಿರುವುದರಿಂದ ಲಿಂಕನ್‌ ಉಲ್ಲೇಖಿಸಿದಂತಾಗಿದೆ ಎಂಬ ಸಲಹೆಗೆ ಪ್ರತಿಕ್ರಿಯಿಸಿದ ಬ್ರೌನ್‌, ತನಗೆ ಲಿಂಕನ್‌ರ ಅನಾರೋಗ್ಯದ ಬಗ್ಗೆ ಅರಿವಿರಲಿಲ್ಲ ಮತ್ತು ಇದಕ್ಕೆ ಸಂಬಂಧ ಕಾಕತಾಳೀಯವಾಗಿದೆಯೆಂದು ಹೇಳಿದರು. 2006ರ ಜುಲೈ 12ರಲ್ಲಿ ಉಚ್ಚ ನ್ಯಾಯಾಲಯದಲ್ಲಿ ಸೋಲನುಭವಿಸಿದ ನಂತರ, ಮೈಕಲ್‌ ಬೈಜೆಂಟ್‌ ಮತ್ತು ರಿಚರ್ಡ್‌ ಲೇಹ್‌‌ ಕೋರ್ಟ್‌ ಆಫ್‌ ಅಪೀಲ್‌ಗೆ ಮೇಲ್ಮನವಿ ಸಲ್ಲಿಸಿ, ವಿಫಲರಾದರು.
ವಿಚಾರಣೆಯ ನಂತರ, ಪ್ರಚಾರದಿಂದಾಗಿ ದಿ ಹೋಲಿ ಬ್ಲಡ್‌ ಆಂಡ್‌ ದಿ ಹೋಲಿ ಗ್ರೈಲ್‌ ನ UK ಮಾರಾಟದಲ್ಲಿ ಪರಿಣಾಮಕಾರಿ ಚೇತರಿಕೆ ಕಂಡುಬಂತು.
1996ರಲ್ಲಿ ಬಿಡುಗಡೆಯಾದ ವೀಡಿಯೊ ಆಟ ಬ್ರೋಕನ್‌ ಸ್ವೋರ್ಡ್‌: ದಿ ಶ್ಯಾಡೊ ಆಫ್‌ ದಿ ಟೆಂಪ್ಲರ್ಸ್‌ನಲ್ಲಿಯೂ ಸಹ ಕೆಲವು ಸಮಾನ ಅಂಶಗಳು ಕಂಡುಬಂದಿದ್ದವು.
ಬಿಡುಗಡೆಯ ವಿವರಗಳು
ಪುಸ್ತಕವು ಪ್ರಾಥಮಿಕವಾಗಿ ಸುಮಾರು 40 ಭಾಷೆಗಳಲ್ಲಿ ಮುಖ್ಯವಾಗಿ ದೃಢಹೊದಿಕೆಯಲ್ಲಿ ಭಾಷಾಂತರಗೊಂಡಿತು. ಧ್ವನಿಮುದ್ರಿತ ಕ್ಯಾಸೆಟ್ಟುಗಳು, CD, ಮತ್ತು ಇ-ಪುಸ್ತಕ ಸೇರಿದಂತೆ ಹಲವು ಬದಲಿ ಸ್ವರೂಪಗಳಲ್ಲಿ ಬಿಡುಗಡೆಯಾಯಿತು. 2006ರ ಮಾರ್ಚ್‌ನಲ್ಲಿ, ಈ ಕಥೆಯನ್ನಾಧರಿಸಿದ ಚಲನಚಿತ್ರ ಬಿಡುಗಡೆಗೆ ಹೊಂದಿಕೆಯಾಗಿ ಈ ಕಾದಂಬರಿಯ ವ್ಯಾಪಾರಿ ಕಾಗದದ ಹೊದಿಕೆ ಆವೃತ್ತಿ ಬಿಡುಗಡೆಯಾಯಿತು.
ಪ್ರಮುಖ ಇಂಗ್ಲೀಷ್ ಭಾಷೆಯ (ದೃಢಹೊದಿಕೆ) ಆವೃತ್ತಿಗಳು ಈ ಕೆಳಗಿನಂತಿವೆ:
ಪುಸ್ತಕದ ಹೊರಹೊದಿಕೆ
ಕಾದಂಬರಿಯ ಜಾಹೀರಾತು ಆಂದೋಲನದ ಭಾಗವಾಗಿ, ಅಮೆರಿಕಾದ ಆವೃತ್ತಿಯ ಪುಸ್ತಕದ ಹೊರಹೊದಿಕೆಯ ಮೇಲೆ ವಿವಿಧ ಸಂಕೇತಗಳನ್ನು ಹೊಂದಿದ್ದು, ಲೇಖಕರ ವೆಬ್‌ಸೈಟ್ ಮ‌ೂಲಕ ಅವುಗಳನ್ನು ಬಿಡಿಸುವ ಓದುಗನಿಗೆ ಬಹುಮಾನ ನೀಡಲಾಗುತ್ತದೆ. ಸಾವಿರಾರು ಜನರು ಈ ಸಂಕೇತಗಳನ್ನು ವಾಸ್ತವವಾಗಿ ಬಿಡಿಸಿದ್ದರು. ಅವರಲ್ಲಿ ಒಬ್ಬರ ಹೆಸರನ್ನು ಯಾದೃಚ್ಛಿಕ ಆಯ್ಕೆ ಮಾಡಲಾಗುತ್ತದೆ. 2004ರ ಆರಂಭದಲ್ಲಿ ಗುಡ್‌‌ ಮಾರ್ನಿಂಗ್‌ ಅಮೆರಿಕಾ ಎಂಬ ಕಾರ್ಯಕ್ರಮದ ನೇರ ಪ್ರಸಾರದಲ್ಲಿ ವಿಜೇತರ ಹೆಸರನ್ನು ಆಯ್ಕೆಮಾಡಲಾಯಿತು. ಬಹುಮಾನವು ಪ್ಯಾರಿಸ್‌ಗೆ ಪ್ರವಾಸವಾಗಿತ್ತು.
ಬಹಿರಂಗಗೊಂಡ ಐದು ರಹಸ್ಯ ಒಗಟುಗಳು:
ದಿ ಡಾ ವಿನ್ಸಿ ಕೋಡ್‌ ನ ಸರಳೀಕೃತ ಚೀನಾ ಆವೃತ್ತಿಯ ಹೊದಿಕೆಯು ರಹಸ್ಯ ಪಠ್ಯವನ್ನೊಳಗೊಂಡಿದ್ದು; ಆದರೂ ಅವುಗಳನ್ನು ಸುಲಭವಾಗಿ ಕಾಣಬಹುದಾಗಿದೆ. ಅವುಗಳ ಹೀಗಿವೆ: "13-3-2-1-1-8-5 ಒ, ಡ್ರ್ಯಾಕೊನಿಯನ್ ಡೆವಿಲ್‌! ಓ, ಲೇಮ್‌ ಸೈಂಟ್‌! P.S. ಫೈಂಡ್‌ ರಾಬರ್ಟ್‌ ಲ್ಯಾಂಗ್ಡನ್‌." ಇದು ಇಡೀ ಕಾದಂಬರಿಯ ಮುಖ್ಯ ವಿಷಯ ವಸ್ತುವಾಗಿದ್ದು, ವಸ್ತುಸಂಗ್ರಹಾಲಯದಲ್ಲಿ ಬಿದ್ದಿದ್ದ ಮೃತದೇಹದ ಪಕ್ಕದಲ್ಲಿದ್ದ ಅಗೋಚರ ಶಾಯಿಯಲ್ಲಿ ಬರೆದ ಹಲವು ವಿಧವಾಗಿ ಗೂಢಲಿಪಿಕರಿಸಿದ ಸುಳಿವಾಗಿದೆ.
ಪುಟಗಳು
ದಿ ಡಾ ವಿನ್ಸಿ ಕೋಡ್‌ ನ ಮಾಸ್ ಮಾರ್ಕೆಟ್‌ US ಕಾಗದಹೊದಿಕೆಯ ಆವೃತ್ತಿಯಲ್ಲಿ ಕೆಳಗೆ ಪಟ್ಟಿಮಾಡಲಾದ ಎಲ್ಲಾ ಒಗಟುಗಳನ್ನು ಪುಟದ ಶಿರೋಭಾಗಗಳಲ್ಲಿ ಕಾಣಬಹುದಾಗಿದೆ.
ಪುಟ 138ರ ಅಧ್ಯಾಯದಲ್ಲಿ, "ಇದನ್ನು ಹರಿದು ತೆರೆದಾಗ, ಅವಳಿಗೆ ನಾಲ್ಕು ಪ್ಯಾರಿಸ್‌ ಪೋನ್‌ ಸಂಖ್ಯೆಗಳು ಲಭಿಸಿದವು"  ಎಂಬ ವಾಕ್ಯದಲ್ಲಿರುವ "ಸಂಖ್ಯೆಗಳು" ಎಂಬ ಪದವನ್ನು ದಪ್ಪಾಕ್ಷರದ ಮಧ್ಯಯುಗದ ಅಕ್ಷರದಲ್ಲಿ ಮುದ್ರಿಸಲಾಗಿತ್ತು. ಆದರೆ ಪುಸ್ತಕದ ಉಳಿದೆಲ್ಲ ಕಡೆ ಸಾಂಕೇತಿಕ ಸೆರಿಫ್‌ಅಕ್ಷರವನ್ನು ಬಳಸಲಾಗಿತ್ತು.
ಚಲನಚಿತ್ರ
ಕೊಲಂಬಿಯಾ ಪಿಕ್ಚರ್ಸ್‌ ಸಂಸ್ಥೆಯ ಕಾದಂಬರಿಯನ್ನು ಚಲನಚಿತ್ರಕ್ಕೆ ಅಳವಡಿಸಿಕೊಂಡಿತು. ಅದರ ಚಿತ್ರಕಥೆಯನ್ನು ಅಕಿವಾ ಗೋಲ್ಡ್ಸ್‌ಮ್ಯಾನ್‌ ಬರೆದರು ಮತ್ತು ಅಕಾಡಮಿ ಪ್ರಶಸ್ತಿ ವಿಜೇತರಾದ ರಾನ್‌ ಹಾವರ್ಡ್‌ ಚಿತ್ರವನ್ನು ನಿರ್ದೇಶಿಸಿದರು. ಚಲನಚಿತ್ರವು 2006ರ ಮೇ 19ರಂದು ಬಿಡುಗಡೆಯಾಯಿತು ಮತ್ತು ರಾಬರ್ಟ್‌ ಲ್ಯಾಂಗ್ಡನ್‌ ಪಾತ್ರದಲ್ಲಿ ಟಾಮ್‌ ಹಂಕ್ಸ್‌, ಸೋಫಿ ನೆವಿ ಪಾತ್ರದಲ್ಲಿ ಆಡ್ರೆ ಟಾಟೊ ಮತ್ತು ಲೇಘ್ ಟೀಬಿಂಗ್ ಪಾತ್ರದಲ್ಲಿ ಸರ್ ಐಯಾನ್ ಮೆಕೆಲನ್ ನಟಿಸಿದರು. ಚಿತ್ರವು ಪ್ರಥಮ ವಾರಾಂತ್ಯದಲ್ಲಿ ಒಟ್ಟು $77,073,388 ಆದಾಯವನ್ನು ಗಳಿಸಿತ್ತು ಮತ್ತು 2006ರಲ್ಲಿ ಒಟ್ಟು $217,536,138 ಆದಾಯವನ್ನು ಗಳಿಸುವ ಮೂಲಕ 2006ರ ಅತಿ ಹೆಚ್ಚು ಆದಾಯ ಗಳಿಸಿದ ಚಿತ್ರಗಳಲ್ಲಿ ಐದನೇ ಸ್ಥಾನವನ್ನು ಪಡೆಯಿತು. ಚಿತ್ರವು ವಿದೇಶಗಳಲ್ಲಿ ಉತ್ತಮವಾಗಿ ಪ್ರದರ್ಶನಗೊಂಡಿದ್ದು, ವಿಶ್ವದಾದ್ಯಂತ ಒಟ್ಟು $758,239,852 ಆದಾಯ ಗಳಿಸಿತು. 2006 ನವೆಂಬರ್‌ 14ರಲ್ಲಿ ಚಲನಚಿತ್ರವು DVD ರೂಪದಲ್ಲಿ ಬಿಡುಗಡೆಯಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:2007ರ ಕಾದಂಬರಿಗಳು ವರ್ಗ:ಡಾನ್‌ ಬ್ರೌನ್‌ರ ಕಾದಂಬರಿಗಳು ವರ್ಗ:ಪರಿಣಾಮಕಾರಿ ಕಾದಂಬರಿಗಳು ವರ್ಗ:ಒಪಸ್‌ ಡಾಯಿ ವರ್ಗ:ಸೈಯನ್‌ನ ಪ್ರಿಯರಿ ವಂಚನೆ ವರ್ಗ:ದಿ ಡಾ ವಿನ್ಸಿ ಕೋಡ್‌ ವರ್ಗ:ಇಂಗ್ಲೀಷ್‌ ಭಾಷೆಯ ಕಾದಂಬರಿಗಳು ವರ್ಗ:ರೋಮಾಂಚಕ ಕಾದಂಬರಿಗಳು ವರ್ಗ:ಅಮೆರಿಕಾದವರು ಬರೆದ ಕಾದಂಬರಿಗಳು ವರ್ಗ:ಕಾಲ್ಪನಿಕ ಕಾದಂಬರಿಗಳಲ್ಲಿ ಗುಪ್ತಲಿಪಿಶಾಸ್ತ್ರ ವರ್ಗ:ಅಪರಾಧ ಕಾದಂಬರಿಗಳು ವರ್ಗ:ಬ್ರಿಟಿಷ್ ಪುಸ್ತಕ ಪ್ರಶಸ್ತಿಗಳು ವರ್ಗ:ಪವಿತ್ರ ಪಾನೀಯ ಪಾತ್ರೆ ವರ್ಗ:ರಹಸ್ಯ ಕಾದಂಬರಿಗಳು ವರ್ಗ:ಕ್ಯಾಥೋಲಿಕ್‌ ವಿರೋಧಿ ಪ್ರಕಟಣೆಗಳು ವರ್ಗ:ಸತ್ಯಕಥೆಯಂತೆ ಪ್ರಸ್ತುತ ಪಡಿಸಿದ ಕಾಲ್ಪನಿಕ ಕಾದಂಬರಿಗಳು ವರ್ಗ:ಜನಪ್ರಿಯ ಸಂಸ್ಕೃತಿಯಲ್ಲಿ ಬಿಳಿಚು ಚರ್ಮ ವರ್ಗ:ಜನಪ್ರಿಯ ಸಂಸ್ಕೃತಿಯ ವಸ್ತುಸಂಗ್ರಹಾಲಯಗಳು ವರ್ಗ:ಕಾದಂಬರಿಗಳು
ಚದುರಂಗದ ನಿಯಮಗಳು
ಚದುರಂಗದ ನಿಯಮಗಳು (ಚದುರಂಗದ ಕಾನೂನುಗಳು  ಎಂದೂ ಸಹ ಇವು ಪರಿಚಿತವಾಗಿವೆ) ಚದುರಂಗದ ಆಟದ ಆಡುವಿಕೆಯನ್ನು ನಿರ್ದೇಶಿಸುವ ನಿಯಮಗಳಾಗಿವೆ. ಚದುರಂಗದ ಮೂಲಗಳು ಕರಾರುವಾಕ್ಕಾಗಿ ಯಾವುವು ಎಂಬುದು ಅಸ್ಪಷ್ಟವಾಗಿದ್ದರೂ ಸಹ, ಆಟದ ಆಧುನಿಕ ನಿಯಮಗಳು ೧೬ನೇ ಶತಮಾನದ ಅವಧಿಯಲ್ಲಿ ಇಟಲಿಯಲ್ಲಿ ಮೊದಲು ರೂಪುಗೊಂಡವು ಎನ್ನಬಹುದು. ೧೯ನೇ ಶತಮಾನದ ಆರಂಭದವರೆಗೂ ಈ ನಿಯಮಗಳಲ್ಲಿ ಕೊಂಚಮಟ್ಟಿನ ಮಾರ್ಪಾಡು ಆಗುತ್ತಲೇ ಇತ್ತು. ನಂತರ ಅವು ಅತ್ಯಾವಶ್ಯಕವಾಗಿ ತಮ್ಮ ಈಗಿನ ಸ್ವರೂಪವನ್ನು ಪಡೆದವು. ಈ ನಿಯಮಗಳು ಸ್ಥಳದಿಂದ ಸ್ಥಳಕ್ಕೆ ಕೊಂಚಮಟ್ಟಿನ ಬದಲಾವಣೆಯನ್ನೂ ಕಂಡವು. ವಿಶ್ವ ಚದುರಂಗ ಸಂಘಟನೆ ಎಂದೂ ಸಹ ಹೆಸರಾಗಿರುವ ಫೆಡರೇಷನ್‌ ಇಂಟರ್‌ನ್ಯಾಷನೇಲ್‌ ಡೆಸ್‌ ಎಚೆಕ್ಸ್‌ (FIDE) ಇಂದು ಪ್ರಮಾಣಕ ನಿಯಮಗಳನ್ನು ಸಿದ್ಧಪಡಿಸುತ್ತದೆ. ಕೆಲವೊಂದು ರಾಷ್ಟ್ರೀಯ ಸಂಘಟನೆಗಳು ತಮ್ಮ ಸ್ವಂತ ಉದ್ದೇಶಗಳಿಗಾಗಿ ಈ ನಿಯಮಗಳಲ್ಲಿ ಕೊಂಚಮಟ್ಟಿನ ಮಾರ್ಪಾಡುಗಳನ್ನು ಮಾಡಿಕೊಳ್ಳುತ್ತವೆ. ವೇಗದ ಚದುರಂಗ, ಅಂಚೆ ಶಿಕ್ಷಣದ ಚದುರಂಗ, ಆನ್‌ಲೈನ್‌ ಚದುರಂಗ, ಮತ್ತು ಚದುರಂಗ ರೂಪಾಂತರಗಳಿಗೆ ಸಂಬಂಧಿಸಿದಂತೆ ನಿಯಮಗಳ ಬದಲಾವಣೆಗಳೂ ಅಸ್ತಿತ್ವದಲ್ಲಿವೆ.
ಚದುರಂಗವು ಚದುರಂಗ ಫಲಕವೊಂದರ ಮೇಲೆ ಇಬ್ಬರು ವ್ಯಕ್ತಿಗಳಿಂದ ಆಡಲ್ಪಡುವ ಒಂದು ಆಟವಾಗಿದ್ದು, ಅದು ಆರು ಬಗೆಗಳ ೩೨ ಕಾಯಿಗಳನ್ನು (ಪ್ರತಿ ಆಟಗಾರನಿಗೆ ೧೬ ಕಾಯಿಗಳು) ಒಳಗೊಂಡಿರುತ್ತದೆ. ಪ್ರತಿ ಬಗೆಯ ಕಾಯಿಯೂ ಒಂದು ವಿಶಿಷ್ಟವಾದ ವಿಧಾನದಲ್ಲಿ ಚಲಿಸುತ್ತದೆ. ಎದುರಾಳಿಯನ್ನು ಕಟ್ಟಿಹಾಕುವುದು, ಅಂದರೆ ತಪ್ಪಿಸಿಕೊಳ್ಳಲಾಗದ ಸೆರೆಹಿಡಿಯುವಿಕೆಯೊಂದಿಗೆ ಎದುರಾಳಿಯ ರಾಜನನ್ನು ಎಚ್ಚರಿಸುವುದು ಈ ಆಟದ ಗುರಿಯಾಗಿದೆ. ಕಟ್ಟಿಹಾಕುವಿಕೆಯೊಂದಿಗೆ ಮಾತ್ರವೇ ಆಟಗಳು ಕೊನೆಗೊಳ್ಳಬೇಕು ಎಂದೇನೂ ಇಲ್ಲ - ಒಂದು ವೇಳೆ ಆಟದಲ್ಲಿ ತಾವು ಸೋಲಲಿದ್ದೇವೆ ಎಂದು ಆಟಗಾರರಿಗೆ ಅನಿಸಿದಲ್ಲಿ ಅವರು ಅನೇಕ ವೇಳೆ ಆಟವನ್ನು ಬಿಟ್ಟುಬಿಡುತ್ತಾರೆ. ಇದರ ಜೊತೆಗೆ, ಸರಿಸಮ ಪಂದ್ಯವೊಂದರಲ್ಲಿ ಆಟವೊಂದು ಕೊನೆಗೊಳ್ಳುವಂಥ ಹಲವಾರು ವಿಧಾನಗಳೂ ಇಲ್ಲಿವೆ.
ಕಾಯಿಗಳ ಮೂಲಭೂತ ಚಲನೆಯನ್ನು ಮಾತ್ರವೇ ಅಲ್ಲದೇ, ಆಟದಲ್ಲಿ ಬಳಸಲಾಗುವ ಸಾಧನ, ಸಮಯದ ನಿಯಂತ್ರಣ, ಆಟಗಾರರ ವರ್ತನೆ ಮತ್ತು ನಡವಳಿಕೆಯ ನಿಯಮಗಳು, ಅಂಗವಿಕಲರಾದ ಆಟಗಾರರಿಗೆ ಸಂಬಂಧಿಸಿದ ಹೊಂದಾಣಿಕೆಗಳು, ಚದುರಂಗದ ಸಂಕೇತಗಳನ್ನು ಬಳಸಿಕೊಂಡು ಚಲನೆಗಳನ್ನು ದಾಖಲಿಸುವಿಕೆ ಇವೇ ಮೊದಲಾದವುಗಳನ್ನೂ ಸಹ ಚದುರಂಗದ ನಿಯಮಗಳು ನಿರ್ದೇಶಿಸುತ್ತವೆ. ಅಷ್ಟೇ ಅಲ್ಲ, ಆಟವೊಂದರ ಅವಧಿಯಲ್ಲಿ ಸಂಭವಿಸುವ ಕ್ರಮಬಾಹಿರತೆಗಳಿಗೆ ಸಂಬಂಧಿಸಿದ ನಿರ್ವಹಣಾ ವಿಧಾನವನ್ನೂ ಅವು ನಿರ್ದೇಶಿಸುತ್ತವೆ. thumb|right|250px|alt=Photo shows two men playing chess while two more look on.|ಒಂದು ಚದುರಂಗದ ಗಡಿಯಾರವನ್ನು ಬಳಸಿಕೊಂಡು, ಕೀವ್‌ನಲ್ಲಿನ ಒಂದು ಸಾರ್ವಜನಿಕ ಉದ್ಯಾನವನದಲ್ಲಿ ಆಡುತ್ತಿರುವ ಆಟ. thumbnail|250px|alt=Photo shows the six types of chess pieces in the Staunton style.|ಸ್ಟೌಂಟನ್‌ ಶೈಲಿಯ ಚದುರಂಗದ ಕಾಯಿಗಳು. ಎಡದಿಂದ ಬಲಕ್ಕೆ: ರಾಜ, ಆನೆ, ಮಂತ್ರಿ (ರಾಣಿ), ಪಾದಾತಿ, ಕುದುರೆ, ರಥ (ಒಂಟೆ).
ಆರಂಭಿಕ ವ್ಯವಸ್ಥೆ
ಚದುರಂಗವನ್ನು ಒಂದು ಚದುರಂಗ ಫಲಕದ ಮೇಲೆ ಆಡಲಾಗುತ್ತದೆ. ಇದು ಪರ್ಯಾಯ ಬಣ್ಣಗಳ ೬೪ ಚೌಕಗಳಾಗಿ (ಎಂಟು ಚೌಕ ಉದ್ದ - ಎಂಟು ಚೌಕ ಅಗಲ) ವಿಂಗಡಿಸಲ್ಪಟ್ಟ ಒಂದು ಚೌಕ-ಫಲಕವಾಗಿದ್ದು, ಡ್ರಾಫ್ಟ್ಸ್‌‌ ಆಟದಲ್ಲಿ (ಮಣಿಫಲಕಗಳು) ಬಳಸಲ್ಪಡುವ ಫಲಕವನ್ನು ಹೋಲುವಂತಿರುತ್ತದೆ. ಚದುರಂಗ ಫಲಕದ ವಾಸ್ತವಿಕ ಬಣ್ಣಗಳು ಏನೇ ಅಗಿದ್ದರೂ ಪರವಾಗಿಲ್ಲ, ಲಘುವಾದ-ಬಣ್ಣದ ಚೌಕಗಳನ್ನು "ನಸು ಬಣ್ಣದ" ಅಥವಾ "ಬಿಳಿ" ಚೌಕಗಳೆಂದು ಕರೆಯಲಾಗುತ್ತದೆ, ಮತ್ತು ಗಾಢವಾದ-ವರ್ಣದ ಚೌಕಗಳನ್ನು "ಗಾಢ ಬಣ್ಣದ" ಅಥವಾ "ಕಪ್ಪು" ಚೌಕಗಳೆಂದು ಕರೆಯಲಾಗುತ್ತದೆ. ಹದಿನಾರು "ಬಿಳಿ" ಕಾಯಿಗಳು ಮತ್ತು ಹದಿನಾರು "ಕಪ್ಪು" ಕಾಯಿಗಳನ್ನು ಆಟದ ಪ್ರಾರಂಭದಲ್ಲಿ ಫಲಕದ ಮೇಲೆ ಇರಿಸಲಾಗುತ್ತದೆ. ಪ್ರತಿ ಆಟಗಾರನ ಬಲಗಡೆ-ಮೂಲೆಯ ಬಳಿ ಒಂದು ಬಿಳಿ ಚೌಕವು ಬರುವಂತೆ, ಹಾಗೂ ಎಡಗಡೆ-ಮೂಲೆಯ ಬಳಿ ಒಂದು ಕಪ್ಪು ಚೌಕವು ಬರುವಂತೆ ಚದುರಂಗ ಫಲಕವನ್ನು ಇರಿಸಲಾಗುತ್ತದೆ. ಪ್ರತಿ ಆಟಗಾರನೂ ಹದಿನಾರು ಕಾಯಿಗಳನ್ನು ನಿಯಂತ್ರಿಸುತ್ತಾನೆ. ಅವುಗಳೆಂದರೆ:
ಆಟದ ಆರಂಭದಲ್ಲಿ, ಬಲಭಾಗಕ್ಕಿರುವ ರೇಖಾಚಿತ್ರದಲ್ಲಿ ತೋರಿಸಲಾಗಿರುವಂತೆ ಕಾಯಿಗಳನ್ನು ಜೋಡಿಸಲಾಗುತ್ತದೆ. ಆಟಗಾರನಿಂದ ಎರಡನೇ ಸ್ಥಾನದಲ್ಲಿರುವ ಸಾಲು ಎಂಟು ಸೈನಿಕ ಕಾಯಿಗಳನ್ನು ಹೊಂದಿರುತ್ತದೆ; ಆಟಗಾರನಿಗೆ ಅತ್ಯಂತ ಹತ್ತಿರವಿರುವ ಸಾಲು ಉಳಿದ ಕಾಯಿಗಳನ್ನು ಹೊಂದಿರುತ್ತದೆ. ಚದುರಂಗದಾಟದ ಕಲಿಕೆಗೆ ತೊಡಗಿಸಿಕೊಂಡಿರುವ ಆರಂಭಿಕರ ಕ್ಲಬ್ಬುಗಳಲ್ಲಿ ಕಾಯಿಗಳ ಜೋಡಣಾ ವ್ಯವಸ್ಥೆಗಳನ್ನು ನೆನಪಿನಲ್ಲಿಟ್ಟುಕೊಳ್ಳಲು, "ರಾಣಿಯು ತನ್ನದೇ ಬಣ್ಣದ ಮನೆಯಲ್ಲಿ" ಮತ್ತು "ಅದರ ಬಲಭಾಗದಲ್ಲಿ ಬಿಳಿ ಮನೆ" ಎಂಬಂಥ ಜನಪ್ರಿಯ ಸಾಲುಗಳು ಅನೇಕಬಾರಿ ಕೇಳಿಬರುತ್ತವೆ. "ಅದರ ಬಲಭಾಗದಲ್ಲಿ ಬಿಳಿ ಮನೆ" ಎಂಬ ಜನಪ್ರಿಯ ಸಾಲು, ಫಲಕವನ್ನು ಸಿದ್ಧಗೊಳಿಸುವುದಕ್ಕೆ ಉಲ್ಲೇಖಿಸಲ್ಪಡುತ್ತದೆ. ಇದರಿಂದಾಗಿ ಪ್ರತಿ ಆಟಗಾರನ ಬಲಭಾಗಕ್ಕೆ ಅತ್ಯಂತ ಹತ್ತಿರವಾಗಿರುವ ಚೌಕವು ಬಿಳಿಚೌಕವಾಗಿರಲು ಸಾಧ್ಯವಾಗುತ್ತದೆ.
ಚೌಕಗಳನ್ನು ಗುರುತಿಸುವಿಕೆ
right|thumb|200px|alt=Diagram showing how squares are named – columns are a through h, rows are 1 through 8|ಬೀಜಗಣಿತೀಯ ಸಂಕೇತಗಳಲ್ಲಿ ಚೌಕಗಳನ್ನು ಹೆಸರಿಸುವುದು ಚದುರಂಗ ಫಲಕದ ಪ್ರತಿ ಚೌಕವೂ ಒಂದು ಅಕ್ಷರ ಹಾಗೂ ಒಂದು ಸಂಖ್ಯೆಯ ಅನನ್ಯ ಜೋಡಿಯೊಂದಿಗೆ ಗುರುತಿಸಲ್ಪಡುತ್ತದೆ. ಲಂಬವಾಗಿರುವ ಉದ್ದಸಾಲುಗಳಿಗೆ ಎ (a) ಯಿಂದ ಹೆಚ್ (h) ವರೆಗಿನ ಅಕ್ಷರಗಳ ಹಣೆಪಟ್ಟಿಯನ್ನು ನೀಡಲಾಗುತ್ತದೆ. ಇದು ಬಿಳಿ ಮನೆಯ ಎಡಭಾಗದ ಮನೆಯಿಂದ (ಅಂದರೆ ರಾಣಿಯಕಡೆ) ಬಿಳಿ ಮನೆಯ ಬಲಭಾಗಕ್ಕೆ ಸಾಗುತ್ತದೆ. ಇದೇ ರೀತಿಯಲ್ಲಿ, ಅಡ್ಡಲಾಗಿರುವ ಅಡ್ಡಸಾಲುಗಳಿಗೆ ೧ ರಿಂದ ೮ ರವರೆಗಿನ ಸಂಖ್ಯೆಗಳ ಹಣೆಪಟ್ಟಿಯನ್ನು ನೀಡಲಾಗುತ್ತದೆ. ಇದು ಫಲಕದ ಬಿಳಿಯ ಕಡೆಯದಕ್ಕೆ ಹತ್ತಿರವಿರುವ ಮನೆಯಿಂದ ಪ್ರಾರಂಭವಾಗುತ್ತದೆ. ಆಗ, ಫಲಕದ ಪ್ರತಿ ಚೌಕವೂ ತನ್ನ ಉದ್ದಸಾಲು ಅಕ್ಷರ ಹಾಗೂ ಅಡ್ಡಸಾಲು ಸಂಖ್ಯೆಯಿಂದ ಅಸಾಧಾರಣವಾದ ರೀತಿಯಲ್ಲಿ ಗುರುತಿಸಲ್ಪಡುತ್ತದೆ. ಉದಾಹರಣೆಗೆ, ಬಿಳಿಯ ರಾಜನು ಇ೧ ಚೌಕದ ಮೇಲೆ ಆಟವನ್ನು ಶುರುಮಾಡುತ್ತಾನೆ. ಬಿ೮ ರ ಮೇಲಿರುವ ಕಪ್ಪು ಕುದುರೆಯು ಎ೬ ಅಥವಾ ಸಿ೬  ಚೌಕದ ಕಡೆಗೆ ಚಲಿಸಬಹುದಾಗಿದೆ.
ಆಟಗಾರಿಕೆ
ಪ್ರತಿ ಆಟಗಾರನೂ ಬಣ್ಣದ ಕಾಯಿಗಳ ಎರಡು ಜೋಡಿಗಳ ಪೈಕಿ ಒಂದರ ನಿಯಂತ್ರಣವನ್ನು ಹೊಂದಿರುತ್ತಾನೆ ಮತ್ತು ಆಟಗಾರನು ತನಗೆ ಸಂಬಂಧಪಟ್ಟ ಕಾಯಿಗಳ ನಾಮಮಾತ್ರದ ಬಣ್ಣದಿಂದ, ಅಂದರೆ, ಬಿಳಿ ಅಥವಾ ಕಪ್ಪು ಎಂಬುದರಿಂದ ವಿಶಿಷ್ಟವಾಗಿ ಉಲ್ಲೇಖಿಸಲ್ಪಡುತ್ತಾನೆ. ಬಿಳಿ ಕಾಯಿಯು ಮೊದಲು ಚಲಿಸುತ್ತದೆ ಮತ್ತು, ಬಹುಪಾಲು ಫಲಕದ ಆಟಗಳಲ್ಲಿರುವಂತೆ, ಆಟಗಾರರು ಚಲನೆಗಳನ್ನು ಬದಲಾಯಿಸಿಕೊಳ್ಳುತ್ತಾರೆ. ನಡೆಯೊಂದನ್ನು ಮಾಡುವುದು ಕಡ್ಡಾಯವಾಗಿರುತ್ತದೆ; ನಡೆಯೊಂದನ್ನು ಮಾಡುವುದು ಅಪಾಯಕರವಾಗಿದ್ದಾಗಲೂ ಸಹ "ಅವಕಾಶ ಬಿಟ್ಟುಕೊಡುವುದು‌" (ಆಟ ಹೇಳದೆ ಹೋಗುವುದು) ವಿಧ್ಯುಕ್ತವಾಗಿರುವುದಿಲ್ಲ. ರಾಜನೊಬ್ಬ ಕಟ್ಟಿಹಾಕುವಿಕೆಗೆ ಒಳಗಾಗುವವರೆಗೆ, ಆಟಗಾರನೊಬ್ಬ ಆಟವನ್ನು ಬಿಟ್ಟುಬಿಡುವವರೆಗೆ ಅಥವಾ ಕೆಳಗೆ ವಿವರಿಸಲಾದಂತೆ, ಒಂದು ಸರಿಸಮ ಪಂದ್ಯವು ಘೋಷಣೆಯಾಗುವವರೆಗೆ ಆಟಗಾರಿಕೆಯು ಮುಂದುವರಿಯುತ್ತದೆ. ಇದರ ಜೊತೆಗೆ, ಒಂದು ವೇಳೆ ಸಮಯ ನಿಯಂತ್ರಣವೊಂದರ ಅಡಿಯಲ್ಲಿ ಆಟವು ಆಡಲ್ಪಡುತ್ತಿದ್ದರೆ, ತಮ್ಮ ಕಾಲಮಿತಿಯನ್ನು ಮೀರುವ ಆಟಗಾರರು ಆಟದಲ್ಲಿ ಸೋಲುತ್ತಾರೆ.
ಯಾರು ಬಿಳಿಯ ಕಾಯಿಯನ್ನು ಆಡುತ್ತಾರೆ ಎಂಬುದನ್ನು ನಿರ್ಣಯಿಸುವುದಕ್ಕಾಗಿರುವ ಕಾರ್ಯವಿಧಾನವೊಂದನ್ನು ಚದುರಂಗದ ಅಧಿಕೃತ ನಿಯಮಗಳು ಒಳಗೊಂಡಿಲ್ಲ. ಅದರ ಬದಲಿಗೆ, ಪಂದ್ಯಾವಳಿ-ನಿಶ್ಚಿತ ನಿಯಮಗಳಿಗೆ (ಉದಾಹರಣೆಗೆ ಒಂದು ಸ್ವಿಸ್‌ ಪದ್ಧತಿಯ ಪಂದ್ಯಾವಳಿ ಅಥವಾ ಸುತ್ತು-ಸರದಿ ಪಂದ್ಯಾವಳಿ) ಈ ತೀರ್ಮಾನವನ್ನು ಮುಕ್ತವಾಗಿ ಬಿಡಲಾಗುತ್ತದೆ ಅಥವಾ, ಸ್ಪರ್ಧಾತ್ಮಕವಲ್ಲದ ಆಟದ ಸಂದರ್ಭದಲ್ಲಿ ಪರಸ್ಪರ ಒಪ್ಪಂದದ ಮೇಲೆ ಇದನ್ನು ತೀರ್ಮಾನಿಸಲು ಅವಕಾಶವಿರುತ್ತದೆ. ಇಂಥ ನಿದರ್ಶನಗಳಲ್ಲಿ ಒಂದು ವಿಧವಾದ ಯಾದೃಚ್ಛಿಕ ಅಥವಾ ಮನಬಂದಂತೆ ಮಾಡಿದ ಆಯ್ಕೆಯ ವಿಧಾನವನ್ನು ಅಳವಡಿಸಿಕೊಳ್ಳಲಾಗುತ್ತದೆ.
ಮೂಲಭೂತ ನಡೆಗಳು
ಪ್ರತಿ ಚದುರಂಗ ಕಾಯಿಯೂ ತನ್ನದೇ ಆದ ನಡೆಸುವ ಶೈಲಿಯನ್ನು ಹೊಂದಿದೆ. ಎದುರಾಳಿಯ ಕಾಯಿಯೊಂದರ ವಶಪಡಿಸಿಕೊಳ್ಳುವಿಕೆಯ ಸಂದರ್ಭವನ್ನು ಹೊರತುಪಡಿಸಿ, ಖಾಲಿ ಚೌಕಗಳಿಗೆ ಕಾಯಿ ನಡೆಸುವಿಕೆಗಳನ್ನು ಮಾಡಲಾಗುತ್ತದೆ.
ಕುದುರೆಯನ್ನು ಹೊರತುಪಡಿಸಿ ಬೇರಾವುದೇ ಕಾಯಿಗಳೂ ಪರಸ್ಪರರ ಮೇಲೆ ಹಾರಿಕೊಂಡು ಹೋಗುವಂತಿರುವುದಿಲ್ಲ. ಕಾಯಿಯಿಂದು ಸೆರೆ ಸಿಕ್ಕಾಗ (ಅಥವಾ ಅದನ್ನು ತೆಗೆದಾಗ), ಆಕ್ರಮಣ ಮಾಡುವ ಕಾಯಿಯು ಎದುರಾಳಿಯ ಕಾಯಿಯನ್ನು ಅದರ ಚೌಕದ ಮೇಲೆ ಸ್ಥಾನಪಲ್ಲಟ ಮಾಡುತ್ತದೆ (ಪ್ರಾಸಂಗಿಕವಾಗಿ ಹೊಡೆಯುವಿಕೆಯು ಇದಕ್ಕೆ ಏಕೈಕ ಅಪವಾದವಾಗಿದೆ). ಸೆರೆ ಸಿಕ್ಕ ಕಾಯಿಯು ಈ ರೀತಿಯಾಗಿ ಆಟದಿಂದ ತೆಗೆಯಲ್ಪಡುತ್ತದೆ ಮತ್ತು ಆಟದ ಉಳಿದ ಭಾಗದಲ್ಲಿ ನಡೆಸುವುದಕ್ಕಾಗಿ ಮರಳದೇ ಇರಬಹುದು. ರಾಜನನ್ನು ಶಹಾ ಕೊಡುವಿಕೆಯ ಸ್ಥಿತಿಯಲ್ಲಿ ಇರಿಸಬಹುದೇ ಹೊರತು, ಸೆರೆಹಿಡಿಯಲಾಗುವುದಿಲ್ಲ (ಕೆಳಗೆ ನೋಡಿ).
ಕೋಟೆಯೊಳಗಿರಿಸುವಿಕೆ
ಕೋಟೆಕಾಯಿಯೊಂದರ ಕಡೆಗೆ ರಾಜನನ್ನು ಎರಡು ಚೌಕಗಳಷ್ಟು ನಡೆಸುವುದು, ನಂತರ ರಾಜನಿಗೆ ಮಗ್ಗುಲಿನಲ್ಲಿರುವ ಮತ್ತೊಂದು ಪಕ್ಕದಲ್ಲಿ ಕೋಟೆಕಾಯಿಯನ್ನು ಇರಿಸುವುದನ್ನು ಕೋಟೆಯೊಳಗಿರಿಸುವಿಕೆಯು ಒಳಗೊಳ್ಳುತ್ತದೆ. ಕೆಳಗೆ ನೀಡಿರುವ ಎಲ್ಲಾ ಷರತ್ತುಗಳೂ ಈಡೇರುವಂತಿದ್ದರೆ ಮಾತ್ರವೇ ಕೋಟೆಯೊಳಗಿರಿಸುವಿಕೆಗೆ ಅನುಮತಿ ಕೊಡಬಹುದಾಗಿರುತ್ತದೆ:
ಪ್ರಾಸಂಗಿಕವಾಗಿ ಹೊಡೆಯುವಿಕೆ
right|275px|alt=Three images showing en passant. First a white pawn moves from the a2 square to a4; second the black pawn moves from b4 to a3; third the white pan on a4 is removed|ಪ್ರಾಸಂಗಿಕವಾಗಿ ಹೊಡೆಯುವಿಕೆ ಒಂದು ವೇಳೆ A ಆಟಗಾರನ ಪ್ಯಾದೆಯು ಎರಡು ಚೌಕಗಳಷ್ಟು ಚಲಿಸಿದರೆ ಮತ್ತು B ಆಟಗಾರನು ತನ್ನ ಐದನೇ ಚೌಕಗಳ ಅಡ್ಡಸಾಲಿನಲ್ಲಿ ಒಂದು ಪಕ್ಕದಲ್ಲಿರುವ ಉದ್ದಸಾಲಿನ ಮೇಲೆ ಒಂದು ಪ್ಯಾದೆಯನ್ನು ಹೊಂದಿದ್ದರೆ, Aಯ ಪ್ಯಾದೆಯು ಕೇವಲ ಒಂದು ಚೌಕದಷ್ಟು ನಡೆಸಲ್ಪಟ್ಟಿತ್ತು ಎಂಬಂತೆ Bಯ ಪ್ಯಾದೆಯು Aಯ ಪ್ಯಾದೆಯನ್ನು ಸೆರೆಹಿಡಿಯಬಹುದು. ತತ್‌ಕ್ಷಣದ ತರುವಾಯದ ನಡೆಯ ಮೇಲೆ ಮಾತ್ರವೇ ಈ ಸೆರೆಹಿಡಿಯುವಿಕೆಯನ್ನು ಮಾಡಬಹುದು. ಈ ಉದಾಹರಣೆಯಲ್ಲಿ, ಒಂದು ವೇಳೆ ಬಿಳಿ ಪ್ಯಾದೆಯು ಎ೨ ನಿಂದ ಎ೪ ಗೆ ಚಲಿಸಿದರೆ, ಬಿ೪ ಮೇಲಿನ ಕಪ್ಪು ಪ್ಯಾದೆಯು ಅದು ಎ೩ ಯಲ್ಲಿ ಕೊನೆಯಾಗುವಂತೆ ಅದನ್ನು ಪ್ರಾಸಂಗಿಕವಾಗಿ  ಸೆರೆಹಿಡಿಯಬಹುದು.
ಪ್ಯಾದೆಯ ಬಡ್ತಿ
ಒಂದು ವೇಳೆ ಪ್ಯಾದೆಯೊಂದು ತನ್ನ ಎಂಟನೇ ಚೌಕಗಳ ಅಡ್ಡಸಾಲಿಗೆ ಮುಂದುವರಿದರೆ, ಇದು ಆಗ ಅದೇ ಬಣ್ಣದ ಒಂದು ರಾಣಿ, ಕೋಟೆಕಾಯಿ, ಒಂಟೆ, ಅಥವಾ ಕುದುರೆಗೆ ಬಡ್ತಿಯನ್ನು (ಪರಿವರ್ತನೆಯನ್ನು) ಪಡೆದಂತಾಗುತ್ತದೆ. ಇದಕ್ಕೆ ಸಂಬಂಧಪಟ್ಟ ಆಯ್ಕೆಯು ಆ ಕಾಯನ್ನು ನಡೆಸುವ ಆಟಗಾರನ ತೀರ್ಮಾನಕ್ಕೆ ಬಿಟ್ಟಿರುತ್ತದೆ (ಒಂದು ರಾಣಿಯನ್ನು ಸಾಮಾನ್ಯವಾಗಿ ಆರಿಸಲಾಗುತ್ತದೆ). ಈ ಮುಂಚಿತವಾಗಿ ಸೆರೆಹಿಡಿಯಲಾದ ಕಾಯಿಗಳಿಗೆ ಈ ಆಯ್ಕೆಯು ಸೀಮಿತವಾಗುವುದಿಲ್ಲ. ಆದ್ದರಿಂದ, ಒಂದು ವೇಳೆ ಆಟಗಾರನೊಬ್ಬನ ಎಲ್ಲಾ ಪ್ಯಾದೆಗಳೂ ಬಡ್ತಿಯನ್ನು ಪಡೆದುಕೊಂಡುಬಿಟ್ಟರೆ, ಆತ ಒಂಬತ್ತು ಸಂಖ್ಯೆಯವರೆಗೆ ರಾಣಿಗಳನ್ನು ಅಥವಾ ಹತ್ತು ಸಂಖ್ಯೆಯವರೆಗೆ ಕೋಟೆಕಾಯಿಗಳು, ಒಂಟೆಗಳು, ಅಥವಾ ಕುದುರೆಗಳನ್ನು ಹೊಂದಲು ಸೈದ್ಧಾಂತಿಕವಾಗಿ ಸಾಧ್ಯವಿದೆ. ಒಂದು ವೇಳೆ ಬಯಸಿದ ಕಾಯಿ ಲಭ್ಯವಿಲ್ಲದಿದ್ದರೆ, ಅಂಥ ಕಾಯಿಯೊಂದನ್ನು ಒದಗಿಸಲು ಸದರಿ ಆಟಗಾರನು ಪಂದ್ಯದ ನಿರ್ಣಯಕಾರನಿಗೆ ಕೇಳಿಕೊಳ್ಳಬಹುದಾಗಿದೆ.
ಶಹಾ ಕೊಡುವಿಕೆ
ಆಟಗಾರನೊಬ್ಬ ಕಾಯಿಯೊಂದನ್ನು ನಡೆಸಿ, ಅದು ಸೆರೆಹಿಡಿಯುವಿಕೆ ಮಾಡುವುದರ ಮೂಲಕ ಎದುರಾಳಿಗೆ ಸೇರಿದ ರಾಜನಿಗೆ ಬೆದರಿಕೆ ಒಡ್ಡಿದಾಗ ಅಥವಾ ಎಚ್ಚರಿಸಿದಾಗ (ಇದು ನಡೆಸಲ್ಪಟ್ಟ ಕಾಯಿಯಿಂದಲೇ ಆಗಬೇಕು ಎಂದೇನೂ ಇಲ್ಲ), ರಾಜನು ಶಹಾ ಕೊಡುವಿಕೆಗೆ ಈಡಾಗಿದ್ದಾನೆ ಎಂದು ಹೇಳಲಾಗುತ್ತದೆ. ಎದುರಾಳಿಗೆ ಸೇರಿದ ಒಂದು ಅಥವಾ ಅದಕ್ಕಿಂತ ಹೆಚ್ಚು ಕಾಯಿಗಳು ಮುಂದಿನ ನಡೆಯಲ್ಲಿ ರಾಜನನ್ನು ತಾತ್ತ್ವಿಕವಾಗಿ ಸೆರೆಹಿಡಿಯಲು (ವಾಸ್ತವವಾಗಿ ರಾಜನು ಎಂದಿಗೂ ಸೆರೆಹಿಡಿಯಲ್ಪಡುವುದಿಲ್ಲವಾದರೂ) ಸಾಧ್ಯವಾಗುವುದಾದರೆ, ಅದು ಶಹಾ ಕೊಡುವಿಕೆ ಎಂದು ಕರೆಸಿಕೊಳ್ಳುತ್ತದೆ. ಒಂದು ವೇಳೆ ಓರ್ವ ಆಟಗಾರನ ರಾಜನು ಶಹಾ ಕೊಡುವಿಕೆಗೆ ಈಡಾಗಿದ್ದರೆ, ಆಗ ಸೆರೆಹಿಡಿಯುವಿಕೆಯ ಬೆದರಿಕೆಗಳನ್ನು ತೆಗೆದುಹಾಕುವ ಕಾಯಿನಡೆಸುವಿಕೆಯೊಂದನ್ನು ಆಟಗಾರನು ಮಾಡಬೇಕಾಗುತ್ತದೆ; ಓರ್ವ ಆಟಗಾರ ತನ್ನ ಕಾಯಿನಡೆಸುವಿಕೆಯ ಅಂತ್ಯದಲ್ಲಿ, ತನ್ನ ರಾಜನು ಇನ್ನೂ ಶಹಾ ಕೊಡಲ್ಪಟ್ಟ ಸ್ಥಿತಿಯಲ್ಲೇ ಇರಲು ಎಂದಿಗೂ ಬಿಡದಿರಬಹುದು. ಸೆರೆಹಿಡಿಯುವಿಕೆಯ ಬೆದರಿಕೆಯನ್ನು ತೆಗೆದುಹಾಕಲು ಇರುವ ಸಂಭವನೀಯ ವಿಧಾನಗಳೆಂದರೆ:
ಅನೌಪಚಾರಿಕ ಆಟಗಳಲ್ಲಿ, ಎದುರಾಳಿಯ ರಾಜನನ್ನು ಶಹಾ ಕೊಡುವಿಕೆಗೆ ಈಡಾಗಿಸುವ ಕಾಯಿನಡೆಸುವಿಕೆಯೊಂದನ್ನು ಮಾಡುವಾಗ, ಚೆಕ್‌ (ಶಹಾ) ಎಂದು ಘೋಷಿಸುವುದು ವಾಡಿಕೆಯಾಗಿದೆ. ಆದಾಗ್ಯೂ, ಔಪಚಾರಿಕ ಸ್ಪರ್ಧೆಗಳಲ್ಲಿ ಶಹಾ ಕೊಡುವಿಕೆಯನ್ನು ಘೋಷಿಸುವುದು ಅಪರೂಪ.
ಓರ್ವ ಆಟಗಾರನು, ತನ್ನದೇ ರಾಜನನ್ನು ಶಹಾ ಕೊಡುವಿಕೆಗೆ ಈಡಾಗಿಸುವ ಅಥವಾ ಈಡಾದ ಸ್ಥಿತಿಯಲ್ಲಿ ಉಳಿಸುವ ಯಾವುದೇ ನಡೆಯನ್ನು ಮಾಡದಿರಬಹುದು. ಒಂದು ವೇಳೆ, ಶಹಾ ಕೊಡುವ ಕಾಯಿಯೊಂದು ಒಂದು ಬಂಧಿತ ಸ್ಥಿತಿಯ ಕಾರಣದಿಂದಾಗಿ ಚಲಿಸಲು ಸಾಧ್ಯವಾಗದಿದ್ದಾಗಲೂ ಸಹ ಅವನು ಹೀಗೆ ಮಾಡದಿರಬಹುದು, ಅಂದರೆ, ಅದನ್ನು ನಡೆಸುವುದರಿಂದ ತಮ್ಮದೇ ಸ್ವಂತ ರಾಜನನ್ನು ಶಹಾ ಕೊಡುವಿಕೆಗೆ ಅದು ಒಡ್ಡಿದಂತಾಗುತ್ತದೆ. ಅಂದರೆ, ಶತ್ರು ರಾಜನಿಗೆ ಪಕ್ಕದಲ್ಲಿರುವ ಯಾವುದೇ ಚೌಕದ ಮೇಲೆ ಓರ್ವ ಆಟಗಾರನು ತನ್ನ ರಾಜನನ್ನು ಇರಿಸಲಾಗುವುದಿಲ್ಲ; ಏಕೆಂದರೆ, ಹೀಗೆ ಮಾಡುವುದರಿಂದ ತನ್ನ ರಾಜನು ಶತ್ರುರಾಜನಿಂದ ವಶಪಡಿಸಿಕೊಳ್ಳಲ್ಪಡುವಂಥ ಸ್ಥಿತಿಯಲ್ಲಿ ಉಳಿಯುವಂತಾಗುತ್ತದೆ. ಆದ್ದರಿಂದ ರಾಜನು ಶಹಾ ಕೊಡುವಿಕೆಗೀಡಾಗಿದ್ದಾನೆ ಎಂಬ ಅರ್ಥವನ್ನೂ ಇದು ನೀಡುತ್ತದೆ.
ಶಹಾ ಬಂದು
ಒಂದು ವೇಳೆ ಓರ್ವ ಆಟಗಾರನ ರಾಜನು ಶಹಾ ಕೊಡುವಿಕೆಯಲ್ಲಿ ಇರಿಸಲ್ಪಟ್ಟರೆ ಮತ್ತು ಸದರಿ ಶಹಾ ಕೊಡುವಿಕೆಯನ್ನು ತಪ್ಪಿಸಲು ಆಟಗಾರನು ಮಾಡಬಹುದಾದ ಯಾವುದೇ ವಿಧ್ಯುಕ್ತ ಕಾಯಿನಡೆಸುವಿಕೆಯು ಇಲ್ಲದಿದ್ದರೆ, ಆಗ ರಾಜನು ಕಟ್ಟಿಹಾಕಲ್ಪಟ್ಟ ಎಂದು ಹೇಳಲಾಗುತ್ತದೆ, ಆಟವು ಮುಗಿಯುತ್ತದೆ, ಮತ್ತು ಆ ಆಟಗಾರನು ಸೋಲುತ್ತಾನೆ. ಇತರ ಕಾಯಿಗಳಿಗಿಂತ ಭಿನ್ನವಾಗಿ, ರಾಜನು ವಾಸ್ತವವಾಗಿ ಎಂದಿಗೂ ಸೆರೆಹಿಡಿಯಲ್ಪಡುವುದಿಲ್ಲ ಅಥವಾ ಚದುರಂಗ ಫಲಕದಿಂದ ತೆಗೆದುಹಾಕಲ್ಪಡುವುದಿಲ್ಲ. ಏಕೆಂದರೆ ಕಟ್ಟಿಹಾಕುವಿಕೆಯು ಆಟವನ್ನು ಕೊನೆಗೊಳಿಸುತ್ತದೆ.
ಬಲಭಾಗಕ್ಕಿರುವ ರೇಖಾಚಿತ್ರವು ಒಂದು ವಿಶಿಷ್ಟವಾದ ಕಟ್ಟಿಹಾಕುವಿಕೆಯ ಸ್ಥಾನವನ್ನು ತೋರಿಸುತ್ತದೆ. ಬಿಳಿ ರಾಜನು ಕಪ್ಪು ರಾಣಿಯಿಂದ ಬೆದರಿಕೆಗೆ ಈಡಾಗುತ್ತಾನೆ; ರಾಜನು ಚಲಿಸಬಹುದಾದ ಪ್ರತಿಯೊಂದು ಚೌಕವೂ ಸಹ ಬೆದರಿಕೆಗೆ ಈಡಾಗುತ್ತದೆ; ರಾಜನು ರಾಣಿಯನ್ನು ಸೆರೆಹಿಡಿಯಲಾಗುವುದಿಲ್ಲ, ಏಕೆಂದರೆ ಹಾಗೆ ಮಾಡಿದಲ್ಲಿ ರಾಜನು ಆಗ ಕೋಟೆಕಾಯಿಯಿಂದ ಬೆದರಿಕೆಗೆ ಈಡಾಗುತ್ತಾನೆ.
ಬಿಟ್ಟುಬಿಡುವಿಕೆ
ಯಾರಾದರೊಬ್ಬ ಆಟಗಾರನು ಯಾವುದೇ ಸಮಯದಲ್ಲಿ ಆಟವನ್ನು ಬಿಟ್ಟುಬಿಡಬಹುದು ಮತ್ತು ಹೀಗೆ ಮಾಡಿದಾಗ ಅವನ ಎದುರಾಳಿಯು ಆಟವನ್ನು ಗೆಲ್ಲುತ್ತಾನೆ. ಆಟವಾಡುತ್ತಿರುವ ಆತ ಅಥವಾ ಆಕೆಗೆ ಬಹುಶಃ ತಾವು ಆಟವನ್ನು ಸೋಲುವ ಸಂಭವ ಹೆಚ್ಚು ಎನಿಸಿದಾಗ ಇದು ಸಾಮಾನ್ಯವಾಗಿ ಸಂಭವಿಸುತ್ತದೆ. ತಾನು ಆಟವನ್ನು ಬಿಡುವುದರ ಕುರಿತು ಮಾತಿನಲ್ಲಿ ಹೇಳುವ ಮೂಲಕ ಅಥವಾ ತಮ್ಮ ಅಂಕ ದಾಖಲಿಸಿರುವ ಹಾಳೆಯಲ್ಲಿ ಈ ಮುಂದೆ ನೀಡಲಾಗಿರುವ ಮೂರು ವಿಧಾನಗಳಲ್ಲಿ ಒಂದು ವಿಧಾನದಲ್ಲಿ ಸೂಚಿಸುವ ಮೂಲಕ ಆಟವನ್ನು ಬಿಟ್ಟುಬಿಡಬಹುದು: (೧) "ಬಿಟ್ಟುಬಿಡುತ್ತಾರೆ" ಎಂದು ಬರೆಯುವ ಮೂಲಕ, (೨) ಆಟದ ಫಲಿತಾಂಶವನ್ನು ವೃತ್ತಾಕಾರವಾಗಿ ಸುತ್ತುವ ಮೂಲಕ, ಅಥವಾ (೩) ಒಂದು ವೇಳೆ ಕಪ್ಪು ಕಾಯಿಯ ಆಟಗಾರ ಬಿಟ್ಟುಬಿಡುವುದಾದಲ್ಲಿ "೧–೦" ಎಂದು ಬರೆಯುವ ಮೂಲಕ ಅಥವಾ ಬಿಳಿ ಕಾಯಿಯ ಆಟಗಾರ ಬಿಟ್ಟುಬಿಡುವುದಾದಲ್ಲಿ "೦–೧" ಎಂದು ಬರೆಯುವ ಮೂಲಕ ಸೂಚಿಸಬಹುದು. ರಾಜನನ್ನು ಉರುಳಿಸುವಿಕೆಯೂ ಸಹ ಬಿಟ್ಟುಬಿಡುವಿಕೆಯನ್ನು ಸೂಚಿಸುತ್ತದೆ, ಆದರೆ ಇದನ್ನು ಪದೇಪದೇ ಬಳಸಲಾಗುವುದಿಲ್ಲ (ಮತ್ತು ಆಕಸ್ಮಿಕವಾಗಿ ರಾಜನನ್ನು ಬಡಿದು ಉರುಳಿಸುವಿಕೆಯಿಂದ ಇದರ ವ್ಯತ್ಯಾಸವನ್ನು ಗುರುತಿಸಬೇಕು). ಎರಡೂ ಗಡಿಯಾರಗಳನ್ನು ನಿಲ್ಲಿಸುವುದು ಬಿಟ್ಟುಬಿಡುವಿಕೆಯ ಒಂದು ಸೂಚನೆಯಾಗಿರುವುದಿಲ್ಲ, ಏಕೆಂದರೆ ನಿರ್ಣಯಕಾರರನ್ನು ಕರೆಯುವುದಕ್ಕೋಸ್ಕರ ಗಡಿಯಾರಗಳನ್ನು ನಿಲ್ಲಿಸಬಹುದಾಗಿರುತ್ತದೆ. ಕೈಕುಲುಕುವಿಕೆಯ ಒಂದು ಆಹ್ವಾನ ಅಥವಾ ಪ್ರಸ್ತಾವವೂ ಸಹ ಒಂದು ಬಿಟ್ಟುಬಿಡುವಿಕೆಯ ಲಕ್ಷಣ ಎಂದೇನೂ ಇಲ್ಲ, ಏಕೆಂದರೆ ಹೀಗೆ ಮಾಡಿದಾಗ ಒಂದು ಸರಿಸಮ ಪಂದ್ಯಕ್ಕಾಗಿ ತಾವು ಸಮ್ಮತಿಸುತ್ತಿದ್ದೇವೆ ಎಂದು ಒಬ್ಬ ಆಟಗಾರ ಆಲೋಚಿಸಬಹುದು.
ಸರಿಸಮ ಪಂದ್ಯಗಳು
ಒಂದು ವೇಳೆ ಸಮರ್ಥನೆ ಅಥವಾ ಪ್ರತಿಪಾದನೆಯು ನಿಜವೆಂದು ಸಾಬೀತಾದಲ್ಲಿ, ಆಟವು ಸರಿಸಮ ಪಂದ್ಯವೆಂದು ಘೋಷಿಸಲ್ಪಡುತ್ತದೆ.
ಹಿಂದೊಮ್ಮೆ, ಒಂದು ವೇಳೆ ಆಟಗಾರನೊಬ್ಬನು ಎದುರಾಳಿಯ ರಾಜನನ್ನು ನಿರಂತರವಾಗಿ ಶಹಾ ಕೊಡುವಿಕೆಗೆ (ನಿರಂತರ ಶಹಾ ಕೊಡುವಿಕೆ) ಈಡಾಗಿಸುವಲ್ಲಿ ಸಮರ್ಥನಾಗಿದ್ದಿದ್ದರೆ ಮತ್ತು ಹಾಗೆ ಮಾಡುವ ತನ್ನ ಆಶಯವನ್ನು ಆಟಗಾರನು ಸೂಚಿಸಿದ್ದಿದ್ದರೆ, ಸದರಿ ಆಟವು ಸರಿಸಮ ಪಂದ್ಯವಾಗುತ್ತಿತ್ತು. ಈ ನಿಯಮವು ಈಗ ಆಚರಣೆಯಲ್ಲಿಲ್ಲ; ಆದಾಗ್ಯೂ, ಇಂಥದೊಂದು ಸನ್ನಿವೇಶದಲ್ಲಿ ಪಂದ್ಯವನ್ನು ಸರಿಸಮ ಮಾಡಿಕೊಳ್ಳಲು ಆಟಗಾರರು ಸಾಮಾನ್ಯವಾಗಿ ಒಪ್ಪುತ್ತಾರೆ. ಏಕೆಂದರೆ ಮೂರುಪಟ್ಟು ಪುನರಾವರ್ತಿಸುವ ನಿಯಮವಾಗಲೀ ಅಥವಾ ಐವತ್ತು-ನಡೆಯ ನಿಯಮವಾಗಲೀ ಅಂತಿಮವಾಗಿ ಅನ್ವಯವಾಗುತ್ತದೆ,.
ಸಮಯ ನಿಯಂತ್ರಣ
ತಮಗೆ ಮಂಜೂರಾದ ಸಮಯವೆಲ್ಲವನ್ನೂ ಖರ್ಚುಮಾಡಿಬಿಡುವ ಆಟಗಾರನೊಬ್ಬನಿಗೆ, ಸಮಯ ನಿಯಂತ್ರಣದ ಅಡಿಯಲ್ಲಿ ಆಡಲ್ಪಟ್ಟ ಆಟವೊಂದು ಒಂದು ಸೋಲಾಗಿ ಪರಿಣಮಿಸುತ್ತದೆ. (ಕೆಳಗೆ ನೀಡಲಾಗಿರುವ ಕಾಲಯೋಜನೆಯ ವಿಭಾಗವನ್ನು ನೋಡಿ). ವಿವಿಧ ಬಗೆಗಳ ಸಮಯ ನಿಯಂತ್ರಣವು ಅಸ್ತಿತ್ವದಲ್ಲಿದೆ. ಸಂಪೂರ್ಣ ಆಟಕ್ಕೆ ಸಂಬಂಧಿಸಿದಂತೆ ಆಟಗಾರರು ಒಂದು ನಿಶ್ಚಿತ ಪ್ರಮಾಣದ ಸಮಯವನ್ನು ಹೊಂದಬಹುದು ಅಥವಾ ಒಂದು ನಮೂದಿಸಲ್ಪಟ್ಟ ಸಮಯದೊಳಗಾಗಿ ಒಂದು ನಿರ್ದಿಷ್ಟ ಸಂಖ್ಯೆಯ ಕಾಯಿನಡೆಸುವಿಕೆಗಳನ್ನು ಅವರು ಮಾಡಬೇಕಾಗಬಹುದು. ಜೊತೆಗೆ, ಮಾಡಲಾದ ಪ್ರತಿ ಕಾಯಿನಡೆಸುವಿಕೆಗೆ ಸಂಬಂಧಿಸಿದಂತೆ ಸಮಯದ ಒಂದು ಸಣ್ಣ ಹೆಚ್ಚಳವನ್ನು ಸೇರಿಸಿಕೊಳ್ಳಬಹುದು.
ಸ್ಪರ್ಧೆಯ ನಿಯಮಗಳು
"ಫಲಕದ ಮೇಲೆ" ಆಡಲಾಗುವ ಆಟಗಳಿಗೆ ಈ ನಿಯಮಗಳು ಅನ್ವಯಿಸುತ್ತವೆ. ಅಂಚೆ ಶಿಕ್ಷಣದ ಚದುರಂಗ, ಬಿರುಸಿನ ಚದುರಂಗ, ಕಂಪ್ಯೂಟರ್‌‌ ಚದುರಂಗಗಳಿಗೆ ಸಂಬಂಧಿಸಿದಂತೆ, ಮತ್ತು ಅಂಗವಿಕಲರಾಗಿರುವ ಆಟಗಾರರಿಗೆ ಸಂಬಂಧಿಸಿದಂತೆ ವಿಶೇಷ ನಿಯಮಗಳಿವೆ.
ಕಾಯಿಗಳನ್ನು ನಡೆಸುವುದರ ಕ್ರಿಯೆ
ಕಾಯಿಗಳ ನಡೆಸುವಿಕೆಯನ್ನು ಒಂದು ಕೈನಿಂದ ಮಾಡಬೇಕು. ಕಾಯಿಯೊಂದನ್ನು ನಡೆಸಿದ ನಂತರ ಕೈಯನ್ನು ಕಾಯಿಯಿಂದ ಈಚೆಗೆ ಒಮ್ಮೆ ತೆಗೆದುಕೊಂಡ ಮೇಲೆ, ಸದರಿ ನಡೆಸುವಿಕೆಯು ವಿಧ್ಯುಕ್ತವಾಗಿಲ್ಲದಿರುವುದರ ಹೊರತು ನಡೆಸುವಿಕೆಯನ್ನು ಹಿಂತೆಗೆದುಕೊಳ್ಳುವಂತಿಲ್ಲ. ಕೋಟೆಯೊಳಗಿರಿಸುವಿಕೆಯನ್ನು ಮಾಡುವಾಗ (ಕೆಳಗೆ ನೋಡಿ), ಆಟಗಾರನು ಮೊದಲು ರಾಜನನ್ನು ಒಂದು ಕೈನಿಂದ ನಡೆಸಬೇಕು ಮತ್ತು ಆಮೇಲೆ ಅದೇ ಕೈನಿಂದ ಕೋಟೆಕಾಯಿಯನ್ನು ನಡೆಸಬೇಕು.
ಪ್ಯಾದೆಯೊಂದರ ಬಡತಿಯ ಸಂದರ್ಭದಲ್ಲಿ, ಒಂದು ವೇಳೆ ಆಟಗಾರನು ಪ್ಯಾದೆಯನ್ನು ಎಂಟನೇ ಚೌಕಗಳ ಅಡ್ಡಸಾಲಿನ ಮೇಲೆ ಚಲಿಸಲು ಬಿಟ್ಟಲ್ಲಿ, ಆಟಗಾರನು ಪ್ಯಾದೆಗೆ ಬಡತಿಯನ್ನು ನೀಡಬೇಕಾಗುತ್ತದೆ. ಪ್ಯಾದೆಯು ನಡೆಸಲ್ಪಟ್ಟ ನಂತರ, ಫಲಕದ ಮೇಲಿಲ್ಲದ ಯಾವುದೇ ಕಾಯಿಯನ್ನು ಅಟಗಾರನು ಸ್ಪರ್ಶಿಸಬಹುದು ಮತ್ತು ಬಡತಿಯ ಚೌಕದ ಮೇಲೆ ಹೊಸದೊಂದು ಕಾಯಿಯು ಚಲಿಸಲು ಬಿಡಲ್ಪಡುವವರೆಗೂ ಬಡತಿಯು ಅಂತಿಮಗೊಳಿಸಲ್ಪಡುವುದಿಲ್ಲ.
ಸ್ಪರ್ಶ-ನಡೆಸುವಿಕೆಯ ನಿಯಮ
ಗಂಭೀರ ಸ್ವರೂಪದ ಆಟಗಾರಿಕೆಯಲ್ಲಿ, ನಡೆಸುವಿಕೆಯನ್ನು ಹೊಂದಿರುವ ಆಟಗಾರನೊಬ್ಬ ಒಂದು ವೇಳೆ ತನ್ನ ಕಾಯಿಗಳಲ್ಲೊಂದನ್ನು ನಡೆಸುವ ಆಶಯವನ್ನು ಹೊಂದಿರುವವನಂತೆ ಅದನ್ನು ಮುಟ್ಟಿದರೆ, ಒಂದು ವೇಳೆ ಅದು ಒಂದು ವಿಧ್ಯುಕ್ತವಾದ ನಡೆಸುವಿಕೆ ಎನಿಸಿಕೊಳ್ಳುತ್ತದೆ ಎಂದಾದಲ್ಲಿ, ಆಗ ಆಟಗಾರನು ಆ ಕಾಯಿಯನ್ನು ನಡೆಸಲೇಬೇಕಾಗುತ್ತದೆ. ಒಂದು ಹೊಸ ಚೌಕದ ಮೇಲೆ ಕಾಯಿಯನ್ನು ಅವನ ಕೈ ಬಿಡುವಷ್ಟೂ ಹೊತ್ತು, ತಲುಪಬಹುದಾದ ಯಾವುದೇ ಚೌಕದ ಮೇಲೆ ಕಾಯಿಯನ್ನು ಇರಿಸಬಹುದಾಗಿದೆ. ಒಂದು ವೇಳೆ ಆಟಗಾರನೊಬ್ಬ ಎದುರಾಳಿಯ ಕಾಯಿಗಳಲ್ಲೊಂದನ್ನು ಸ್ಪರ್ಶಿಸಿದರೆ, ಆಗ ಅವನು ಅಥವಾ ಅವಳು, ಆ ಕಾಯಿಯು ಸೆರೆಹಿಡಿಯಲ್ಪಡಬಹುದಾದರೆ, ಅದನ್ನು ಸೆರೆಹಿಡಿಯಲೇಬೇಕಾಗುತ್ತದೆ. ಒಂದು ವೇಳೆ, ಸ್ಪರ್ಶಿಸಲ್ಪಟ್ಟ ಕಾಯಿಗಳ ಪೈಕಿ ಯಾವುದನ್ನೂ ನಡೆಸಲಾಗದಿದ್ದರೆ ಅಥವಾ ಸೆರೆಹಿಡಿಯಲಾಗದಿದ್ದರೆ, ಆಗ ಅಲ್ಲಿ ಯಾವುದೇ ದಂಡವನ್ನು ವಿಧಿಸಲಾಗುವುದಿಲ್ಲ. ಆದರೆ ಆಟಗಾರರ ಸ್ವಂತ ಕಾಯಿಗಳಿಗೆ ನಿಯಮವು ಆಗಲೂ ಅನ್ವಯಿಸುತ್ತದೆ.
ಕೋಟೆಯೊಳಗಿರಿಸುವಿಕೆಯ ಸಂದರ್ಭದಲ್ಲಿ, ರಾಜನು ಸ್ಪರ್ಶಿಸಲ್ಪಟ್ಟ ಮೊದಲ ಕಾಯಿಯಾಗಿರಬೇಕಾಗುತ್ತದೆ. ಒಂದು ವೇಳೆ ರಾಜನನ್ನು ಸ್ಪರ್ಶಿಸುತ್ತಿರುವ ಅದೇ ಸಮಯದಲ್ಲಿಯೇ ಆಟಗಾರನೊಬ್ಬ ತನ್ನ ಕೋಟೆಕಾಯಿಯನ್ನು ಸ್ಪರ್ಶಿಸಿದರೆ, ಆಗ ಆಟಗಾರನು ಸದರಿ ಕೋಟೆಕಾಯಿಯನ್ನು ಕೋಟೆಯೊಳಗಿರಿಸಬೇಕಾಗುತ್ತದೆ. ಇದು ಕೈಗೂಡಲು ಸದರಿ ಚಲನೆಯು ವಿಧ್ಯುಕ್ತವಾಗಿರುವುದು ಅಗತ್ಯ. ಒಂದು ವೇಳೆ ಕೋಟೆಕಾಯಿಯೊಂದನ್ನು ಸ್ಪರ್ಶಿಸದೆಯೇ ಆಟಗಾರನು ಎರಡು-ಚೌಕದಷ್ಟು ರಾಜನ ನಡೆಸುವಿಕೆಯನ್ನು ಸಂಪೂರ್ಣಗೊಳಿಸಿದರೆ, ಆ ದಿಕ್ಕಿನಲ್ಲಿನ ಕೋಟೆಯೊಳಗಿರಿಸುವಿಕೆಯು ವಿಧ್ಯುಕ್ತವಾಗಿದ್ದರೆ, ಅದಕ್ಕನುಸಾರವಾಗಿ ಆಟಗಾರನು ಸರಿಯಾದ ಕೋಟೆಕಾಯಿಯನ್ನು ನಡೆಸಬೇಕಾಗುತ್ತದೆ. ಒಂದು ವೇಳೆ ಆಟಗಾರನೊಬ್ಬ ವಿಧ್ಯುಕ್ತವಾಗಿರದ ರೀತಿಯಲ್ಲಿ ಕೋಟೆಯೊಳಗಿರಿಸಲು ಶುರುಮಾಡಿದಲ್ಲಿ, ಇತರ ಕೋಟೆಕಾಯಿಯ  ಕೋಟೆಯೊಳಗಿರಿಸುವಿಕೆಯೂ ಸೇರಿದಂತೆ, ಸಾಧ್ಯವಾದರೆ ವಿಧ್ಯುಕ್ತವಾದ ಮತ್ತೊಂದು ರಾಜನ ನಡೆಸುವಿಕೆಯನ್ನು ಆತ ಮಾಡಲೇಬೇಕು.
ಪ್ಯಾದೆಯೊಂದು ತನ್ನ ಎಂಟನೇ ಚೌಕಗಳ ಅಡ್ಡಸಾಲಿಗೆ ನಡೆಸಲ್ಪಟ್ಟಾಗ, ಪ್ಯಾದೆಯಿಂದ ಈಚೆಗೆ ಆಟಗಾರನು ತನ್ನ ಕೈಯನ್ನು ಒಮ್ಮೆಗೆ ತೆಗೆದ ಮೇಲೆ, ಪ್ಯಾದೆಯ ಒಂದು ವಿಭಿನ್ನ ನಡೆಗೆ ಸಂಬಂಧಿಸಿದಂತೆ ಮತ್ತೆಂದೂ ಇದನ್ನು ಬದಲಿ ನಡೆಯಾಗಿ ಪರಿಗಣಿಸಲಾಗುವುದಿಲ್ಲ. ಆದಾಗ್ಯೂ, ಬಡತಿಪಡೆದ ಕಾಯಿಯು ಆ ಚೌಕದ ಮೇಲೆ ಚಲಿಸಲು ಬಿಡಲ್ಪಡುವವರೆಗೂ ಸದರಿ ನಡೆಸುವಿಕೆಯು ಸಂಪೂರ್ಣವಾಗುವುದಿಲ್ಲ.
ಒಂದು ವೇಳೆ ಓರ್ವ ಆಟಗಾರ, ಚೌಕವೊಂದರ ಮೇಲಿನ ಕಾಯಿಯ ಸ್ಥಾನವನ್ನು ಸರಿಹೊಂದಿಸುವ ಉದ್ದೇಶದೊಂದಿಗೆ ಕಾಯಿಯೊಂದನ್ನು ಸ್ಪರ್ಶಿಸಲು ಬಯಸಿದಲ್ಲಿ, "ಜೆ'ಅಡೌಬ್‌ " ಅಥವಾ "ಐ ಅಡ್ಜಸ್ಟ್‌" (ನಾನು ಸರಿಹೊಂದಿಸುವೆ) ಎಂದು ಹೇಳುವ ಮೂಲಕ, ಆಟಗಾರನು ತನ್ನ ಆಶಯದ ಕುರಿತು ತನ್ನ ಎದುರಾಳಿಯನ್ನು ಎಚ್ಚರಿಸಬೇಕಾಗುತ್ತದೆ. ಆಟವು ಒಮ್ಮೆಗೆ ಶುರುವಾದ ಮೇಲೆ, ನಡೆಸುವಿಕೆಯನ್ನು ಮಾಡಬೇಕಿರುವ ಆಟಗಾರ ಮಾತ್ರವೇ ಫಲಕದ ಮೇಲಿನ ಕಾಯಿಗಳನ್ನು ಸ್ಪರ್ಶಿಸಬಹುದಾಗಿದೆ.
ಕಾಲಯೋಜನೆ
ಸಮಯ ನಿಯಂತ್ರಣಗಳು ಎಂದು ಕರೆಯಲಾಗುವ ಸಮಯದ ಇತಿಮಿತಿಗಳ ಅಡಿಯಲ್ಲಿ ಆಟದ ಗಡಿಯಾರವೊಂದನ್ನು ಬಳಸಿಕೊಂಡು ಪಂದ್ಯಾವಳಿಯ ಆಟಗಳನ್ನು ಆಡಲಾಗುತ್ತದೆ. ಪ್ರತಿ ಆಟಗಾರನೂ ತನ್ನ ನಡೆಸುವಿಕೆಗಳನ್ನು ಸಮಯ ನಿಯಂತ್ರಣದೊಳಗೆಯೇ ಮಾಡಬೇಕಾಗುತ್ತದೆ ಇಲ್ಲವೇ ಆಟವನ್ನು ಕಳೆದುಕೊಳ್ಳಬೇಕಾಗುತ್ತದೆ. ವಿಭಿನ್ನ ಬಗೆಗೆಳ ಸಮಯ ನಿಯಂತ್ರಣಗಳು ಅಸ್ತಿತ್ವದಲ್ಲಿವೆ. ಕೆಲವೊಂದು ನಿದರ್ಶನಗಳಲ್ಲಿ, ಒಂದು ನಿರ್ದಿಷ್ಟ ಸಂಖ್ಯೆಯ ನಡೆಸುವಿಕೆಗಳನ್ನು ಮಾಡಲು ಪ್ರತಿ ಆಟಗಾರನೂ ಒಂದು ನಿರ್ದಿಷ್ಟ ಪ್ರಮಾಣದ ಸಮಯವನ್ನು ಹೊಂದಿರುತ್ತಾನೆ. ಇತರ ನಿದರ್ಶನಗಳಲ್ಲಿ, ಪ್ರತಿ ಆಟಗಾರನೂ ತನ್ನೆಲ್ಲಾ ನಡೆಸುವಿಕೆಗಳನ್ನೂ ಮಾಡಲು ಒಂದು ಸೀಮಿತ ಪ್ರಮಾಣದ ಸಮಯವನ್ನು ಹೊಂದಿರುತ್ತಾನೆ. ಜೊತೆಗೆ, ಪ್ರತಿ ಆಟಗಾರನೂ ತಾನು ಮಾಡಿದ ಪ್ರತಿಯೊಂದು ನಡೆಸುವಿಕೆಗೆ ಸಂಬಂಧಿಸಿದಂತೆ ಒಂದು ಸಣ್ಣ ಪ್ರಮಾಣದ ಹೆಚ್ಚುವರಿ ಸಮಯವನ್ನು ಗಳಿಸಬಹುದು. ಮಾಡಲಾದ ಪ್ರತಿ ನಡೆಸುವಿಕೆಗೆ ಒಂದು ಸಣ್ಣ ಹೆಚ್ಚಳವನ್ನು ಸೇರಿಸುವ ಮೂಲಕ, ಅಥವಾ ಎದುರಾಳಿಯ ನಡೆಯ ನಂತರ ಪ್ರತಿ ಸಲ ಗಡಿಯಾರವು ಶುರುವಾದಾಗಲೂ ಒಂದು ಸಣ್ಣ ಪ್ರಮಾಣದ ಸಮಯವನ್ನು ಗಡಿಯಾರವು ವಿಳಂಬಿಸುವ ಮೂಲಕ ಈ ಹೆಚ್ಚುವರಿ ಸಮಯವನ್ನು ಆಟಗಾರನು ಗಳಿಸಬಹುದು.
ಒಂದು ವೇಳೆ ಆಟಗಾರನೊಬ್ಬ ತನ್ನ ಎದುರಾಳಿಯು ಸಮಯಕ್ಕೆ ಸರಿಯಾಗಿ ಜಯಗಳಿಸಲು ಪ್ರಯತ್ನಿಸುತ್ತಿದ್ದಾನೆಯೇ ಹೊರತು ಎಂದಿನ ವಿಧಾನಗಳಿಂದಲ್ಲ (ಅಂದರೆ ಕಟ್ಟಿಹಾಕುವಿಕೆಯಿಂದ) ಎಂದು ಭಾವಿಸಿದರೆ, ಒಂದು ವೇಳೆ ಅದು ಒಂದು ಹಠಾತ್‌ ಸಮಾಪ್ತಿಯ ಸಮಯ ನಿಯಂತ್ರಣವಾಗಿದ್ದರೆ ಮತ್ತು ಆಟಗಾರನು ಎರಡು ನಿಮಿಷಕ್ಕಿಂತಲೂ ಕಡಿಮೆಯಷ್ಟು ಉಳಿದ ಸಮಯವನ್ನು ಹೊಂದಿದ್ದರೆ, ಆಟಗಾರನು ಗಡಿಯಾರಗಳನ್ನು ನಿಲ್ಲಿಸಬಹುದು ಮತ್ತು ನಿರ್ಣಯಕಾರನೊಂದಿಗೆ ಒಂದು ಸರಿಸಮ ಪಂದ್ಯದ ಕುರಿತು ಹಕ್ಕುಸಾಧನೆ ಅಥವಾ ಪ್ರತಿಪಾದನೆಯನ್ನು ಮಾಡಬಹುದು. ನಿರ್ಣಯಕಾರನು ಆಟವನ್ನು ಒಂದು ಸರಿಸಮ ಪಂದ್ಯವೆಂದು ಘೋಷಿಸಬಹುದು ಅಥವಾ ತೀರ್ಮಾನವನ್ನು ಮುಂದೂಡಬಹುದು ಮತ್ತು ಎದುರಾಳಿಗೆ ಎರಡು ನಿಮಿಷಗಳಷ್ಟು ಹೆಚ್ಚುವರಿ ಸಮಯವನ್ನು ಮಂಜೂರುಮಾಡಬಹುದು.
ಕಾಯಿನಡೆಸುವಿಕೆಗಳನ್ನು ದಾಖಲಿಸುವುದು
right|thumb|160px|alt=An image of a paper scoresheet from a game by Capablanca.|ಆಟವೊಂದರಿಂದ ಪಡೆಯಲಾದ ಕೇಪಬ್ಲಾಂಕಾ ಎಂಬಾತನಿಂದ ವಿವರಣಾತ್ಮಕ ಸಂಕೇತಗಳಲ್ಲಿ ದಾಖಲಿಸಲ್ಪಟ್ಟ ಒಂದು ಅಂಕ ದಾಖಲಿಸಿರುವ ಹಾಳೆ
ಔಪಚಾರಿಕ ಸ್ಪರ್ಧೆಯು ಒಂದು ಚದುರಂಗ ಸಂಕೇತಗಳಲ್ಲಿ ಆಡಲ್ಪಡುವುದರಿಂದ, ವಿಧ್ಯುಕ್ತವಾಗಿರದ ಸ್ಥಾನಗಳು, ಸಮಯ ನಿಯಂತ್ರಣದ ಎಲ್ಲೆಮೀರಿ ಹೆಜ್ಜೆಯಿಡುವುದು ಮತ್ತು ಐವತ್ತು-ನಡೆಯ ನಿಯಮದ ಅಥವಾ ಸ್ಥಾನದ ಪುನರಾವರ್ತನೆಯ ಮೂಲಕ ಸರಿಸಮ ಪಂದ್ಯಗಳ ಹಕ್ಕುಗಳನ್ನು ಪ್ರತಿಪಾದಿಸುವುದು ಇವುಗಳ ಕುರಿತಾದ ವಿವಾದಗಳನ್ನು ಆಖೈರಾಗಿ ತೀರ್ಮಾನಿಸುವ ದೃಷ್ಟಿಯಿಂದಾಗಿ, ಪ್ರತಿಯೊಂದು ನಡೆಸುವಿಕೆಯನ್ನೂ ದಾಖಲಿಸುವಂತೆ ಪ್ರತಿ ಆಟಗಾರನನ್ನೂ ನಿರ್ಬಂಧಕ್ಕೊಳಪಡಿಸಲಾಗುತ್ತದೆ. ಇಂದು ಆಟಗಳ ದಾಖಲಿಸುವಿಕೆಗೆ ಸಂಬಂಧಿಸಿದಂತೆ ಬೀಜಗಣಿತೀಯ ಚದುರಂಗ ಸಂಕೇತವು ಅಂಗೀಕರಿಸಲ್ಪಟ್ಟ ಮಾನದಂಡವಾಗಿವೆ. ಅಂತರರಾಷ್ಟ್ರೀಯ ಅಂಚೆ ಶಿಕ್ಷಣದ ಚದುರಂಗಕ್ಕೆ ಸಂಬಂಧಿಸಿದ ICCF ಸಂಖ್ಯಾತ್ಮಕ ಸಂಕೇತಗಳು ಹಾಗೂ ಬಳಕೆಯಲ್ಲಿಲ್ಲದ ವಿವರಣಾತ್ಮಕ ಚದುರಂಗ ಸಂಕೇತಗಳಂಥ ಇತರ ಪದ್ಧತಿಗಳೂ ಸಹ ಚಾಲ್ತಿಯಲ್ಲಿವೆ. ಸದ್ಯದ ನಿಯಮದ ಪ್ರಕಾರ, ಕಾಯಿನಡೆಸುವಿಕೆಯನ್ನು ಕಾಗದದ ಮೇಲೆ ಬರೆಯುವುದಕ್ಕೆ ಮುಂಚಿತವಾಗಿ ಅಥವಾ ಒಂದು ವಿದ್ಯುನ್ಮಾನ ಉಪಕರಣದ ನೆರವಿನಿಂದ ದಾಖಲಿಸಿಕೊಳ್ಳುವುದಕ್ಕೆ/ಧ್ವನಿಮುದ್ರಿಸಿಕೊಳ್ಳುವುದಕ್ಕೆ ಮುಂಚಿತವಾಗಿ, ಫಲಕದ ಮೇಲೆ ಆ ನಡೆಸುವಿಕೆಯನ್ನು ಮಾಡಬೇಕು.
ಇಬ್ಬರೂ ಆಟಗಾರರು ಒಂದು ಸರಿಸಮ ಪಂದ್ಯದ ಆಹ್ವಾನಗಳನ್ನು ತಮ್ಮ ಅಂಕ ದಾಖಲಿಸಿರುವ ಹಾಳೆಯ ಮೇಲೆ ಆ ನಡೆಸುವಿಕೆಯ ಸಮಯದಲ್ಲಿ "=" ಎಂದು ಬರೆಯುವ ಮೂಲಕ ಸೂಚಿಸಬೇಕು. ಗಡಿಯಾರಗಳ ಮೇಲಿರುವ ಸಮಯದ ಕುರಿತಾಗಿ ಸಂಕೇತಗಳನ್ನು ಮಾಡಬಹುದು. ಒಂದು ವೇಳೆ ಆಟಗಾರನೊಬ್ಬ ತನ್ನೆಲ್ಲಾ ನಡೆಸುವಿಕೆಗಳನ್ನು ಸಂಪೂರ್ಣಗೊಳಿಸಲು ಐದು ನಿಮಿಷಕ್ಕಿಂತಾ ಕಡಿಮೆ ಸಮಯವನ್ನು ಹೊಂದಿದ್ದರೆ, ಸದರಿ ನಡೆಸುವಿಕೆಗಳನ್ನು ಅವನು ದಾಖಲಿಸುವುದು ಅಗತ್ಯವಿಲ್ಲ (ಪ್ರತಿ ನಡೆಸುವಿಕೆಗೆ ಕನಿಷ್ಟಪಕ್ಷ ಮೂವತ್ತು ಸೆಕೆಂಡುಗಳಷ್ಟರ ವಿಳಂಬವು ಬಳಕೆಯಾಗದ ಹೊರತು). ಅಂಕ ದಾಖಲಿಸಿರುವ ಹಾಳೆಯು ನಿರ್ಣಯಕಾರರಿಗೆ ಎಲ್ಲಾ ಸಮಯಗಳಲ್ಲೂ ಲಭ್ಯವಾಗುವಂತಿರಬೇಕು. ಎದುರಾಳಿಯ ನಡೆಸುವಿಕೆಯೊಂದರ ಕುರಿತು ಬರೆದಿಡುವುದಕ್ಕೆ ಮುಂಚಿತವಾಗಿ ಆಟಗಾರನೊಬ್ಬ ಸದರಿ ನಡೆಸುವಿಕೆಗೆ ಪ್ರತಿಕ್ರಿಯಿಸಬಹುದು.
ವಿಧ್ಯುಕ್ತವಾಗಿರದ ನಡೆ
ವಿಧ್ಯುಕ್ತವಾಗಿರದ ನಡೆಸುವಿಕೆಯೊಂದನ್ನು ಮಾಡುವ ಆಟಗಾರನೊಬ್ಬ ಆ ನಡೆಸುವಿಕೆಯನ್ನು ಹಿಂತೆಗೆದುಕೊಂಡು, ಒಂದು ವಿಧ್ಯುಕ್ತ ನಡೆಯನ್ನು ಮಾಡಬೇಕು. ಸಾಧ್ಯವಾದರೆ ಆ ನಡೆಸುವಿಕೆಯನ್ನು ಅದೇ ಕಾಯಿಯಿಂದ ಮಾಡಬೇಕು, ಏಕೆಂದರೆ ಸ್ಪರ್ಶ-ನಡೆಸುವಿಕೆ ನಿಯಮವು ಅದಕ್ಕೆ ಅನ್ವಯಿಸುತ್ತದೆ. ಒಂದು ವೇಳೆ ಕೋಟೆಯೊಳಗಿರಿಸುವ ಒಂದು ಪ್ರಯತ್ನವಾಗಿ ವಿಧ್ಯುಕ್ತವಾಗಿರದ ನಡೆಸುವಿಕೆಯನ್ನು ಮಾಡಿದ್ದೇ ಆಗಿದ್ದಲ್ಲಿ, ಸ್ಪರ್ಶ-ನಡೆಸುವಿಕೆಯ ನಿಯಮವು ರಾಜನಿಗೆ ಅನ್ವಯಿಸುತ್ತದೆಯೇ ಹೊರತು ಕೋಟೆಕಾಯಿಗಲ್ಲ. ಸ್ಪಷ್ಟವಾಗಿ ಗೋಚರಿಸುವ ಅತ್ಯುತ್ತಮ ಪುರಾವೆ ಅಥವಾ ವಾಸ್ತವಾಂಶಗಳ ಅನುಸಾರ, ಗಡಿಯಾರದ ಮೇಲಿನ ಸಮಯವನ್ನು ನಿರ್ಣಯಕಾರನು ಸರಿಹೊಂದಿಸಬೇಕು. ಒಂದು ವೇಳೆ ತಪ್ಪಾಗಿರುವುದು ನಂತರದಲ್ಲಷ್ಟೇ ಗಮನಕ್ಕೆ ಬಂದರೆ, ಯಾವ ಸ್ಥಾನದಲ್ಲಿ ದೋಷವು ಸಂಭವಿಸಿತ್ತೋ ಅಲ್ಲಿಂದ ಆಟವನ್ನು ಪುನರಾರಂಭಿಸಬೇಕು. ಕೆಲವೊಂದು ಪ್ರಾದೇಶಿಕ ಸಂಘಟನೆಗಳು ವಿಭಿನ್ನವಾದ ನಿಯಮಗಳನ್ನು ಹೊಂದಿವೆ.
ಒಂದು ವೇಳೆ ಬಿರುಸಿನ ಚದುರಂಗವು (ಈ ಪ್ರಕಾರದಲ್ಲಿ ಎರಡೂ ಆಟಗಾರರು ಒಂದು ಸಣ್ಣ, ಸೀಮಿತ ಅವಧಿಯನ್ನು, ಉದಾಹರಣೆಗೆ, ಐದು ನಿಮಿಷಗಳ ಅವಧಿಯನ್ನು ಹೊಂದಿರುತ್ತಾರೆ) ಆಡಲ್ಪಡುತ್ತಿದ್ದರೆ, ನಿಯಮವು ಬದಲಾಗುತ್ತದೆ. ಒಂದು ವೇಳೆ ಓರ್ವ ಆಟಗಾರನು ತನ್ನ ಗಡಿಯಾರವನ್ನು ಒತ್ತದೇ ಇದ್ದಲ್ಲಿ, ಒಂದು ವಿಧ್ಯುಕ್ತವಾಗಿರದ ನಡೆಸುವಿಕೆಯನ್ನು ಆತ ಸರಿಪಡಿಸಿಕೊಳ್ಳಬಹುದು. ಒಂದು ವೇಳೆ ಆಟಗಾರನೊಬ್ಬ ತನ್ನ ಗಡಿಯಾರವನ್ನು ಒತ್ತಿದರೆ, ಎದುರಾಳಿಯಾಗಿರುವಾತ ಅಥವಾ ಆಕೆ ಒಂದು ವೇಳೆ ತಾವಿನ್ನೂ ನಡೆಸುವಿಕೆಯನ್ನು ಮಾಡದಿದ್ದಲ್ಲಿ ಒಂದು ವಿಜಯವನ್ನು ತನ್ನದೆಂದು ಪ್ರತಿಪಾದಿಸಬಹುದು. ಒಂದು ವೇಳೆ ಎದುರಾಳಿಯು ನಡೆಸುವಿಕೆಯನ್ನು ಮಾಡಿದಲ್ಲಿ, ವಿಧ್ಯುಕ್ತವಾಗಿರದ ನಡೆಸುವಿಕೆಯನ್ನು ಸಮ್ಮತಿಸಲಾಗುತ್ತದೆ ಮತ್ತು ಅದಕ್ಕೆ ದಂಡವು ವಿಧಿಸಲ್ಪಡುವುದಿಲ್ಲ.
ವಿಧ್ಯುಕ್ತವಾಗಿರದ ಸ್ಥಾನ
ಒಂದು ವೇಳೆ ಪ್ರಾರಂಭಿಸುವಿಕೆಯ ಸ್ಥಾನವು ತಪ್ಪಾಗಿತ್ತು ಎಂಬುದು ಆಟದ ಅವಧಿಯಲ್ಲಿ ಪತ್ತೆಯಾದಲ್ಲಿ, ಆಟವನ್ನು ಪುನರಾರಂಭಿಸಲಾಗುತ್ತದೆ. ಒಂದು ವೇಳೆ ಚದುರಂಗದ ಫಲಕವು ತಪ್ಪಾಗಿ ತಿರುಗಿಸಲ್ಪಟ್ಟಿತ್ತು ಎಂಬುದು ಆಟದ ಅವಧಿಯಲ್ಲಿ ಪತ್ತೆಯಾದಲ್ಲಿ, ಒಂದು ಸರಿಯಾಗಿ-ತಿರುಗಿಸಲ್ಪಟ್ಟಿರುವ ಚದುರಂಗ ಫಲಕಕ್ಕೆ ಕಾಯಿಗಳನ್ನು ವರ್ಗಾಯಿಸುವುದರೊಂದಿಗೆ ಆಟವನ್ನು ಮುಂದುವರಿಸಲಾಗುತ್ತದೆ. ಒಂದು ವೇಳೆ ಕಾಯಿಗಳ ಬಣ್ಣಗಳು ತಿರುವು-ಮುರುವು ಆಗಿರುವುದರೊಂದಿಗೆ ಆಟವು ಪ್ರಾರಂಭವಾದರೆ, ಆಟವು (ನಿರ್ಣಯಕಾರನು ಬೇರೆ ರೀತಿಯಾಗಿ ನಿರ್ಧರಿಸಿ ತೀರ್ಪುಹೇಳದ ಹೊರತು) ಮುಂದುವರಿಯುತ್ತದೆ. ಕೆಲವೊಂದು ಪ್ರಾದೇಶಿಕ ಸಂಘಟನೆಗಳು ವಿಭಿನ್ನವಾದ ನಿಯಮಗಳನ್ನು ಹೊಂದಿವೆ.
ಒಂದು ವೇಳೆ ಆಟಗಾರನೊಬ್ಬ ಕಾಯಿಗಳ ಮೇಲೆ ಬಿದ್ದರೆ, ತಮ್ಮ ಆಟದ ಸಮಯದಲ್ಲೇ ಆ ಕಾಯಿಗಳನ್ನು ಅವುಗಳ ಸರಿಯಾದ ಸ್ಥಾನದಲ್ಲಿ ಮರುಸ್ಥಾಪಿಸುವುದು ಅವನ ಹೊಣೆಗಾರಿಕೆಯಾಗಿರುತ್ತದೆ. ಒಂದು ವೇಳೆ ವಿಧ್ಯುಕ್ತವಾಗಿರದ ನಡೆಸುವಿಕೆಯೊಂದನ್ನು ಮಾಡಲಾಗಿದೆ ಎಂಬುದು ಪತ್ತೆಯಾದಲ್ಲಿ, ಅಥವಾ ಕಾಯಿಗಳು ಸ್ಥಳಾಂತರಿಸಲ್ಪಟ್ಟಿವೆ ಎಂಬುದು ಕಂಡುಬಂದಲ್ಲಿ, ಈ ಕ್ರಮರಾಹಿತ್ಯವು ಕಂಡುಬರುವುದಕ್ಕೆ ಮುಂಚಿತವಾಗಿದ್ದ ಸ್ಥಾನಕ್ಕೆ ಆಟವು ಮರುಸ್ಥಾಪನೆಗೊಳ್ಳುತ್ತದೆ. ಒಂದು ವೇಳೆ ಆ ಸ್ಥಾನವು ನಿರ್ಧರಿಸಲ್ಪಡಲಾಗದಿದ್ದರೆ, ಕಟ್ಟಕಡೆಯದಾಗಿ ತಿಳಿದಿದ್ದ ಸರಿಯಾದ ಸ್ಥಾನಕ್ಕೆ ಆಟವು ಮರುಸ್ಥಾಪಿಸಲ್ಪಡುತ್ತದೆ.